open-index/open-wikipedia-markdown huggingface dataset:
ಎಗ್ಗು

**ಎಗ್ಗು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಬುದ್ಧಿವಂತಿಕೆ, ತಿಳುವಳಿಕೆ, ವಿವೇಕ, ಬುದ್ಧಿಚಮತ್ಕಾರ, ಅಥವಾ ಲೋಕಜ್ಞಾನದ ಕೊರತೆಯಾದ ಹೆಡ್ಡತನ
* ಭಯ, ಆರಾಮದ ಕೊರತೆ, ಅಥವಾ ಮುಜುಗರದ ಅನಿಸಿಕೆ, ವಿಶೇಷವಾಗಿ ಒಬ್ಬ ವ್ಯಕ್ತಿಯು ಇತರ ಜನರ ಜೊತೆಗೆ ಇರುವಾಗ
ನೀಲಿ ಕೆನ್ನೆಯ ಕಳ್ಳಿಪೀರ

ನೀಲಿ-ಕೆನ್ನೆಯ ಕಳ್ಳಿಪೀರ (ಮೆರೊಪ್ಸ್ ಪರ್ಸಿಕಸ್)ವು ಬೀ-ಈಟರ್ ಕುಟುಂಬ ಮೆರೊಪಿಡೆ (Meropidae)ಗೆ ಸೇರಿದ ಹಕ್ಕಿಯಾಗಿದೆ. ಮೆರೊಪ್ಸ್(Merops) ಕುಲದ ಹೆಸರಿನ ಅರ್ಥ ಪ್ರಾಚೀನ ಗ್ರೀಕ್ನಲ್ಲಿ "ಬೀ-ಈಟರ್" ಎಂದಾಗಿದೆ. 
ಇದು  ಉತ್ತರ ಆಫ್ರಿಕಾ ಮತ್ತು,  ಪೂರ್ವ ಟರ್ಕಿಯಿಂದ ಕಝಾಕಿಸ್ತಾನ್ ಮತ್ತು ಭಾರತದಲ್ಲಿ  ಸಂತಾನ ಬೆಳೆಸುತ್ತದೆ, ಇದು ಸಾಮಾನ್ಯವಾಗಿ ಪ್ರಬಲವಾಗಿ ವಲಸೆಗಾರ, ಮತ್ತು ಉಷ್ಣವಲಯದ ಆಫ್ರಿಕಾದಲ್ಲಿ ಚಳಿಗಾಲವನ್ನು ಕಳೆಯುತ್ತದೆ.ನೀಲಿ-ಕೆನ್ನೆಯ ಕಳ್ಳಿಪೀರವು ಇಟಲಿ  ಮತ್ತು ಗ್ರೀಸ್ ನಲ್ಲಿ ವೆಗ್ರಂಟ್ (Vagrant) ಆಗಿ ಕಂಡುಬರುತ್ತದೆ. 

### ವಿವರಣೆ
ಇತರ ಕಳ್ಳಿಪೀರಳಂತೆ, ನೀಲಿ-ಕೆನ್ನೆಯ ಕಳ್ಳಿಪೀರವು ಸಮೃದ್ಧವಾದ ಬಣ್ಣವನ್ನು ಹೊಂದಿದ್ದು ತೆಳುವಾದ ಹಕ್ಕಿಯಾಗಿದೆ. ಇದು ಪ್ರಧಾನವಾಗಿ ಹಸಿರು ಬಣ್ಣವನ್ನು ಹೊಂದಿದ್ದು, ಮುಖವು ಕಪ್ಪು ಕಣ್ಣಿನ ಪಟ್ಟಿಯೊಂದಿಗೆ ನೀಲಿ ಕೆನ್ನೆಯನ್ನು ಹೊಂದಿದ್ದರೆ ಗಂಟಲು ಹಳದಿ ಮತ್ತು ಕಂದು ಬಣ್ಣದಿಂದಾಗಿದೆ. ಕೊಕ್ಕು ಕಪ್ಪಾಗಿದೆ. ಇದರ ಉದ್ದ 31 ಸೆಂ.ಮೀ (12 ಇಂಚು)ನಷ್ಟಿದ್ದು, ಎರಡು ಉದ್ದದ ಕೇಂದ್ರ ಬಾಲ ಗರಿಗಳು ಇನ್ನೊಂದು 7 ಸೆಂ,ಮೀ (2.8 ಇಂಚು) ನಷ್ಟು ಉದ್ದವನ್ನು ಹೆಚ್ಚಿಸುತ್ತದೆ. ಲಿಂಗಗಳು ಹೆಚ್ಚಾಗಿ ಒಂದೇ ಆಗಿರುತ್ತವೆ ಆದರೆ ಹೆಣ್ಣಿನ ಟೇಲ್-ಸ್ಟ್ರೀಮರ್ಸ್ (Tail-streamers) ಚಿಕ್ಕದಾಗಿರುತ್ತದೆ. 

ಇದು ಉಪ-ಉಷ್ಣವಲಯದ ಮತ್ತು ಅರೆ-ಮರುಭೂಮಿಯಲ್ಲಿ ಕೆಲವು ಮರಗಳು ಇರುವ ಪ್ರದೇಶದಲ್ಲಿ ಸಂತಾನ ಉತ್ಪತ್ತಿ ಮಾಡುತ್ತದೆ. ಇದು ತೆರೆದ ಕಾಡಿನ ಪ್ರದೇಶ ಅಥವಾ ಹುಲ್ಲುಗಾವಲುಗಳಿಗೆ ಚಳಿಗಾಲ ವಲಸೆ ಹೋಗುತ್ತದೆ. ಹೆಸರೇ ಸೂಚಿಸುವಂತೆ,  ಕಳ್ಳಿಪೀರ(ಬಿ-ಈಟರ್ಸ್)ಗಳು ಪ್ರಧಾನವಾಗಿ ಕೀಟಗಳನ್ನು ತಿನ್ನುತ್ತವೆ, ವಿಶೇಷವಾಗಿ ಜೇನುನೊಣಗಳು, ಕಣಜಗಳು ಮತ್ತು ಹಾರ್ನೆಟ್ಗಳು,. ಹೇಗಾದರೂ, ಈವು ಯಾವುದೇ ಇತರ ಆಹಾರ ಪದಾರ್ಥಗಳಿಗಿಂತ ಹೆಚ್ಚು ಡ್ರಾಗನ್ಫ್ಲೈಗಳನ್ನು ತಿನ್ನುತ್ತವೆ. ಇದು ಭೇಟೆಯ ಸಮಯದಲ್ಲಿ ದೂರವಾಣಿ ತಂತಿಗಳು ಲಭ್ಯವಿದ್ದರೆ, ಅದಕ್ಕೆ ಆದ್ಯತೆ ಕೊಡುತ್ತದೆ.

ನೀಲಿ-ಕೆನ್ನೆಯ ಕಳ್ಳಿಪೀರವು ಒಂಟಿಯಾಗಿ, ಇಲ್ಲವಾದರೆ ಚಿಕ್ಕ ಚಿಕ್ಕ ವಸಾಹತುಗಳಲ್ಲಿ (ಸುಮಾರು ೧೦ ಹಕ್ಕಿಗಳ ಕುಟುಂಬ) ಗೂಡನ್ನು ನಿರ್ಮಿಸುತ್ತದೆ, ಕೆಲವೊಮ್ಮೆ ಹಳದಿಗಲ್ಲದ ಕಳ್ಳಿಪೀರಗಳೊಡನೆ ಗೂಡು ಮಾಡಬಹುದು. ಈ ಗೂಡುಗಳು ಸ್ಯಾಂಡಿ ಬ್ಯಾಂಕುಗಳು (Sandy-banks),ಅಣೆಕಟ್ಟುಗಳು,  ಕೆಳ ಬಂಡೆಗಳು ಮತ್ತು ಕ್ಯಾಸ್ಪಿಯನ್ ಸಮುದ್ರದ ದಡದಲ್ಲಿ ನೆಲೆಗೊಂಡಿವೆ. ಇದು 1 ರಿಂದ 3 ಮೀ (3.3-9.8 ಅಡಿ) ಉದ್ದದ ಸುದೀರ್ಘ ಸುರಂಗವನ್ನು ಮಾಡುತ್ತದೆ ಮತ್ತು ಇದರಲ್ಲಿ ೪-೮ (ಸಾಮಾನ್ಯವಾಗಿ ಆರು ಅಥವಾ ಏಳು) ಗೋಳಾಕಾರದ ಬಿಳಿ ಮೊಟ್ಟೆಗಳನ್ನು ಹಾಕುತ್ತದೆ. ಅಲ್ಲದೆ ಗಂಡು ಮತ್ತು ಹೆಣ್ಣು ಇಬ್ಬರೂ ಮೊಟ್ಟೆಗಳ ಕಾಳಜಿ ವಹಿಸುತ್ತಾರೆ, ಆದರೂ ಹೆಣ್ಣು ಮಾತ್ರ ರಾತ್ರಿಯಲ್ಲಿ ಅವುಗಳಿಗೆ ಕಾವು ಕೊಡುತ್ತದೆ. ಹಾಗು ಕಾವು 23-26 ದಿನಗಳನ್ನು ತೆಗೆದುಕೊಳ್ಳುತ್ತದೆ. 

### ಉಪವರ್ಗಗಳು
ಎರಡು ಉಪವರ್ಗಗಳನ್ನು ಗುರುತಿಸಲಾಗಿದೆ:
೧. ಮೆರೊಪ್ಸ್ ಪರ್ಸಿಕಸ್ ಪರ್ಸಿಕಸ್ (Merops persicus persicus) : ಏಷ್ಯಾದಲ್ಲಿ ಸಂತಾನೋತ್ಪತ್ತಿ ಮಾಡುತ್ತದೆ ಮತ್ತು, ಪೂರ್ವ ಮತ್ತು ದಕ್ಷಿಣ ಆಫ್ರಿಕಾಕ್ಕೆ ಚಳಿಗಾಲದ ವಲಸೆಗಾರ. 
೨. ಮೆರೊಪ್ಸ್ ಪರ್ಸಿಕಸ್ ಕ್ರೈಸೊಸೆರ್ಕಸ್ ( Merops persicus chrysocercus ) : ಉತ್ತರ ಆಫ್ರಿಕಾದಲ್ಲಿ ಸಂತಾನೋತ್ಪತ್ತಿ ಮಾಡಿದರೆ,ಪಶ್ಚಿಮ ಆಫ್ರಿಕಾಕ್ಕೆ ಚಳಿಗಾಲದ ವಲಸೆಗಾರ. 

### ಉಲ್ಲೇಖಗಳು
### ಬಾಹ್ಯ ಕೊಂಡಿಗಳು
* Blue-cheeked bee-eater - Species text in The Atlas of Southern African Birds.
* Blue-cheeked bee-eater- http://orientalbirdimages.org/birdimages.php?action=birdspecies&Bird_ID=367 

ವರ್ಗ:ಭಾರತದ ಪಕ್ಷಿಗಳು.
ಪಟಾಕಿ (ಚಲನಚಿತ್ರ)

**ಪಟಾಕಿ** ( ಆಂಗ್ಲ: Cracker) ೨೦೧೭ರ ಕನ್ನಡ ಭಾಷೆಯ ಚಲನಚಿತ್ರ. ಮಂಜು ಸ್ವರಾಜ್ ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ. ತಮ್ಮ ಎಸ್.ವಿ. ಪ್ರೊಡಕ್ಷನ್ಸ್ ಬ್ಯಾನರ್ ಅಡಿಯಲ್ಲಿ ಎಸ್. ವಿ. ಬಾಬುರವರು ಚಿತ್ರವನ್ನು ನಿರ್ಮಿಸಿದ್ದಾರೆ. ಮುಖ್ಯ ಭೂಮಿಕೆಯಲ್ಲಿ ಗಣೇಶ್ ಮತ್ತು ರನ್ಯ ರಾವ್ ಅಭಿನಯಿಸಿದ್ದಾರೆ. ಚಿತ್ರಕ್ಕೆ ಅರ್ಜುನ್ ಜನ್ಯಾ ಅವರು ಸಂಗೀತ ನೀಡಿದ್ದಾರೆ. ಈ ಚಿತ್ರವು ತೆಲುಗಿನ ಪಟಾಸ್ ಚಿತ್ರದ ರೀಮೇಕ್.

## ಪಾತ್ರವರ್ಗ 
* ಡಿ ಎಸ್ ಪಿ ಸೂರ್ಯ ಆಗಿ ಗಣೇಶ್
* ಡಿ ಜಿ ಪಿ ಅಗ್ನಿ ಆಗಿ ಸಾಯಿ ಕುಮಾರ್
* ಸಂಗೀತಾ ಆಗಿ ರನ್ಯಾ ರಾವ್
* ಮನ್ವಿತ ಆಗಿ ಪ್ರಿಯಾಂಕ ತಿಮ್ಮೇಶ್
* ರುದ್ರ ಪ್ರತಾಪ್ ಆಗಿ ಆಶಿಷ್ ವಿದ್ಯಾರ್ಥಿ
* ಬಸಂತಿ ಆಗಿ ಸಾಧು ಕೋಕಿಲ
* ಇನ್ಸ್ಪೆಕ್ಟರ್ ಶಿಂದೆ ಆಗಿ ಭರತ್ ಕೌಲ್
* ಪ್ರತಾಪ್ ಆಗಿ ಕುರಿ ಪ್ರತಾಪ್
* ಸುಧಾಕರ ಆಗಿ ರಾಕ್ಲೈನ್ ಸುಧಾಕರ್
* ತಮಿಳು ಆಗಿ ಮಿತು ಚಕ್ರವರ್ತಿ
* ಪ್ರಭಾಕರ ಆಗಿ ಮೋಹನ್ ಜುನೇಜ

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ನಾಚಿಕೆ

**ನಾಚಿಕೆ** ಎಂದರೆ ಭಯ, ಆರಾಮದ ಕೊರತೆ, ಅಥವಾ ಮುಜುಗರದ ಅನಿಸಿಕೆ, ವಿಶೇಷವಾಗಿ ಒಬ್ಬ ವ್ಯಕ್ತಿಯು ಇತರ ಜನರ ಜೊತೆಗೆ ಇರುವಾಗ. ಇದು ಸಾಮಾನ್ಯವಾಗಿ ಹೊಸ ಸಂದರ್ಭಗಳಲ್ಲಿ ಅಥವಾ ಪರಿಚಯವಿಲ್ಲದ ಜನರೊಂದಿಗೆ ಉಂಟಾಗುತ್ತದೆ. ನಾಚಿಕೆಯು ಕಡಿಮೆ ಆತ್ಮಾಭಿಮಾನವಿರುವ ಜನರ ಗುಣಲಕ್ಷಣವಾಗಿರಬಹುದು. ನಾಚಿಕೆಯ ಹೆಚ್ಚು ಬಲವಾದ ರೂಪಗಳನ್ನು ಸಾಮಾನ್ಯವಾಗಿ ಸಾಮಾಜಿಕ ಆತಂಕ ಅಥವಾ ಸಾಮಾಜಿಕ ಭೀತಿ ಎಂದು ಸೂಚಿಸಲಾಗುತ್ತದೆ. ಇತರ ಜನರು ಒಬ್ಬ ವ್ಯಕ್ತಿಯ ವರ್ತನೆ ಬಗ್ಗೆ ಏನೆಂದುಕೊಳ್ಳುತ್ತಾರೊ ಎಂಬುವ ಹೆಚ್ಚಾಗಿ ಅಹಂನಿಂದ ಚಾಲಿತವಾದ ಭಯವು ನಾಚಿಕೆಯ ಪ್ರಧಾನ ನಿರ್ಧಾರಕ ಗುಣಲಕ್ಷಣವಾಗಿರುತ್ತದೆ. ಪರಿಣಾಮವಾಗಿ, ನಕಾರಾತ್ಮಕ ಪ್ರತಿಕ್ರಿಯೆಗಳ ಭಯದಿಂದ, ನಗಿಸಿಕೊಳ್ಳುವ, ಅವಮಾನಗೊಳ್ಳುವ ಅಥವಾ ಪ್ರೋತ್ಸಾಹಿತನಾಗುವ, ಟೀಕೆ ಅಥವಾ ತಿರಸ್ಕಾರದ ಭಯದಿಂದ ಆ ವ್ಯಕ್ತಿಯು ತಾನು ಏನು ಮಾಡಲು ಅಥವಾ ಹೇಳಲು ಬಯಸುತ್ತಾನೊ ಅದರ ಬಗ್ಗೆ ಭಯಗೊಳ್ಳುತ್ತಾನೆ. ಬದಲಾಗಿ ನಾಚುವ ವ್ಯಕ್ತಿಯು ಸರಳವಾಗಿ ಸಾಮಾಜಿಕ ಸಂದರ್ಭಗಳನ್ನು ತಪ್ಪಿಸುವುದನ್ನು ಆಯ್ದುಕೊಳ್ಳಬಹುದು.

ಸಾಮಾಜಿಕ ಕೌಶಲ್ಯಗಳ ಬೆಳವಣಿಗೆಯು ನಾಚಿಕೆಯ ಒಂದು ಮುಖ್ಯವಾದ ಅಂಶವಾಗಿದೆ. ಮಕ್ಕಳು ಪರಿಣಾಮಕಾರಿ ಪರಸ್ಪರ ಸಾಮಾಜಿಕ ಕ್ರಿಯೆ ನಡೆಸುವಲ್ಲಿ ಸಂಪೂರ್ಣವಾಗಿ ಸಮರ್ಥರು ಎಂದು ಶಾಲೆಗಳು ಮತ್ತು ಹೆತ್ತವರು ನಿಶ್ಯಂಕೆಯಿಂದ ಊಹಿಸಿಕೊಂಡಿರಬಹುದು. (ಓದುವುದು ಮತ್ತು ಬರೆಯುವುದರಿಂದ ಭಿನ್ನವಾಗಿ) ಸಾಮಾಜಿಕ ಕೌಶಲ್ಯಗಳ ತರಬೇತಿಗೆ ಯಾವುದೇ ಆದ್ಯತೆ ನೀಡಲಾಗುವುದಿಲ್ಲ ಮತ್ತು ಪರಿಣಾಮವಾಗಿ, ತರಗತಿಯಲ್ಲಿ ಭಾಗವಹಿಸುವ ಮತ್ತು ಸಮಾನಸ್ಕಂಧರೊಂದಿಗೆ ಸಂವಹನ ನಡೆಸುವ ತಮ್ಮ ಸಾಮರ್ಥ್ಯವನ್ನು ವಿಕಸಿಸಿಕೊಳ್ಳಲು ನಾಚುವ ವಿದ್ಯಾರ್ಥಿಗಳಿಗೆ ಅವಕಾಶ ನೀಡಲಾಗುವುದಿಲ್ಲ. ನಾಚುವ ವಿದ್ಯಾರ್ಥಿಗಳಿಗೆ ತರಗತಿಯಲ್ಲಿ ಮಾತನಾಡುವಂತೆ ಮೃದುವಾಗಿ ಪ್ರೋತ್ಸಾಹಿಸಲು, ಇತರ ಮಕ್ಕಳೊಂದಿಗೆ ಗೆಳೆತನ ಬೆಳೆಸಿಕೊಳ್ಳುವ ಸಲುವಾಗಿ ಶಿಕ್ಷಕರು ಕಡಿಮೆ ನೇರವಾದ ಮತ್ತು ಬೆದರಿಸುವ ರೀತಿಯಲ್ಲಿ ಸಾಮಾಜಿಕ ಕೌಶಲ್ಯಗಳನ್ನು ರೂಪಿಸಬಹುದು ಮತ್ತು ಪ್ರಶ್ನೆಗಳನ್ನು ಕೇಳಬಹುದು.

ನಾಚಿಕೆಯ ಆರಂಭಿಕ ಕಾರಣ ಬದಲಾಗುತ್ತದೆ. ತಾವು ನಾಚಿಕೆಯು ಕನಿಷ್ಠಪಕ್ಷ ಭಾಗಶಃ ಆನುವಂಶಿಕವಾಗಿದೆ ಎಂಬುದನ್ನು ಬೆಂಬಲಿಸುವ ಆನುವಂಶಿಕ ಮಾಹಿತಿಯನ್ನು ಪತ್ತೆಹಚ್ಚಿದ್ದೇವೆ ಎಂದು ವಿಜ್ಞಾನಿಗಳು ನಂಬುತ್ತಾರೆ. ಆದರೆ ಒಬ್ಬ ವ್ಯಕ್ತಿಯ ನಾಚಿಕೆಗೆ ಅವರು ಬೆಳೆದ ಪರಿಸರವೂ ಜವಾಬ್ದಾರವಾಗಿರಬಹುದು ಎಂದು ಸೂಚಿಸುವ ಸಾಕ್ಷ್ಯವೂ ಇದೆ. ಇದರಲ್ಲಿ ಮಕ್ಕಳ ಶೋಷಣೆ, ವಿಶೇಷವಾಗಿ ಅಪಹಾಸ್ಯದಂತಹ ಭಾವನಾತ್ಮಕ ಶೋಷಣೆ ಸೇರಿದೆ. ಒಬ್ಬ ವ್ಯಕ್ತಿಯು ಶಾರೀರಿಕ ಆತಂಕ ಪ್ರತಿಕ್ರಿಯೆಯನ್ನು ಅನುಭವಿಸಿದ ನಂತರ ನಾಚಿಕೆ ಹುಟ್ಟಿಕೊಳ್ಳಬಹುದು; ಇತರ ಸಮಯಗಳಲ್ಲಿ, ನಾಚಿಕೆಯು ಮೊದಲು ಬೆಳೆದು ನಂತರ ಆತಂಕದ ಶಾರೀರಿಕ ಲಕ್ಷಣಗಳನ್ನು ಉಂಟುಮಾಡುತ್ತದೆ ಎಂದು ತೋರುತ್ತದೆ.

## ಉಲ್ಲೇಖಗಳು
ವರ್ಗ:ಭಾವನೆಗಳು
ಬಿಹಾರದ ವಿಭಾಗಗಳು

ಬಿಹಾರದ ವಿಬಾಗಗಳು

ಭಾರತದ ಬಿಹಾರದ ರಾಜ್ಯವನ್ನು 9 ವಿಭಾಗಗಳಾಗಿ ವಿಂಗಡಿಸಲಾಗಿದೆ (ಪ್ರಾಂಡ್ಲ್).
ಬಿಹಾರದಲ್ಲಿ ಆಡಳಿತ
ಬಿಹಾರದ ಸೀಲ್
ಸರ್ಕಾರದ ಪಾಟ್ನಾ ಎಕ್ಸಿಕ್ಯೂಟಿವ್ ಗೋವರ್ನರ್ ಬಿಹಾರದ ಸತ್ಯಾಯಾ ಪಾಲ್ ಮಲಿಕ್ ಚೀಚ್ ಬಿಹಾರ ಸಚಿವ ನಿತೀಶ್ ಕುಮಾರ್ ಲೀಗ್ಲಿಸ್ಟೆಟಿವ್ ಬಿಹಾರ್ ಶಾಸನ ಸಭೆ ಸ್ಪೀಕರ್ ವಿ.ವಿ. ಅಸೆಂಬ್ಲಿಯಲ್ಲಿ ಕೆ.ಚೌಧುರಿ ಸದಸ್ಯರು 243 ಬಿಹಾರ್ ಲೆಜಿಸ್ಲೇಟಿವ್ ಕೌನ್ಸಿಲ್ ಅಧ್ಯಕ್ಷ ಹರೂನ್ ರಶೀದ್ ಕೌನ್ಸಿಲ್ 75 ಸದಸ್ಯರ ಸದಸ್ಯರು ಪಾಟ್ನಾ ಹೈ ಕೋರ್ಟ್ ಚೀಫ್ ಹೈ ಕೋರ್ಟ್ಐ ನ್ಯಾಯಮೂರ್ತಿ. ಎ. ಅನ್ಸಾರಿ ಆಡಳಿತಾತ್ಮಕ ವಿಭಾಗದ ವೆಬ್ಸೈಟ್
ಬಿಹಾರದ ವಿಭಾಗಗಳು,

ಪಾಟ್ನಾ:
ಪ್ರಧಾನ ಕಛೇರಿ: ಪಾಟ್ನಾ
ಜಿಲ್ಲೆಗಳ ಸಂಖ್ಯೆ: 6
ಜಿಲ್ಲೆಗಳ ಹೆಸರುಗಳು: ಪಾಟ್ನಾ, ನಳಂದ, ಭೋಜ್ಪುರ, ರೋಹ್ತಾಸ್, ಬಕ್ಸಾರ್ ಮತ್ತು ಕೈಮೂರ್.
ಜನಸಂಖ್ಯೆ (2011): 17,662,619

ತಿರ್ಹೂಟ್:
ಪ್ರಧಾನ ಕಚೇರಿ: ಮುಜಫರ್ ಪುರ್
ಜಿಲ್ಲೆಗಳ ಸಂಖ್ಯೆ: 6
ಜಿಲ್ಲೆಗಳ ಹೆಸರುಗಳು: ಪಶ್ಚಿಮ ಚಂಪಾರಣ್, ಪೂರ್ವ ಚಂಪಾರಣ್, ಮುಜಫರ್ ಪುರ್, ಸಿಟಮಾರಿ, ಶಿಯೊಹರಾಂಡ್ ವೈಶಾಲಿ.
ಜನಸಂಖ್ಯೆ (2011): 21,356,045

ಸರನ್:
ಪ್ರಧಾನ ಕಚೇರಿ: ಛಪ್ರಾ
ಜಿಲ್ಲೆಗಳ ಸಂಖ್ಯೆ: 3
ಜಿಲ್ಲೆಗಳ ಹೆಸರುಗಳು: ಸರನ್, ಸಿವಾನ್ ಮತ್ತು ಗೋಪಾಲ್ಗಂಜ್.
ಜನಸಂಖ್ಯೆ (2011): 9,819,311

ದರ್ಭಾಂಗ:
ಪ್ರಧಾನ ಕಛೇರಿ:ದರ್ಭಾಂಗ
ಜಿಲ್ಲೆಗಳ ಸಂಖ್ಯೆ: 3
ಜಿಲ್ಲೆಗಳ ಹೆಸರುಗಳು: ದರ್ಬಂಗ, ಮಧುಬನಿ [1] ಮತ್ತು ಸಮಸ್ತಿಪುರ್.
ಜನಸಂಖ್ಯೆ (2011): 12,652,797

ಕೊಸಿ:
ಪ್ರಧಾನ ಕಛೇರಿ: ಸಹರ್ಸಾ
ಜಿಲ್ಲೆಗಳ ಸಂಖ್ಯೆ: 3
ಜಿಲ್ಲೆಗಳ ಹೆಸರುಗಳು: ಸಹರ್ಸಾ, ಮಧೇಪುರಾ ಮತ್ತು ಸುಪೌಲ್.
ಜನಸಂಖ್ಯೆ (2011): 6,120,117

ಪೂರ್ನ್ಯ:
ಪ್ರಧಾನ ಕಚೇರಿ: ಪೂರ್ನಿಯಾ
ಜಿಲ್ಲೆಗಳ ಸಂಖ್ಯೆ: 4
ಜಿಲ್ಲೆಗಳ ಹೆಸರುಗಳು: ಪೂರ್ನಿಯಾ, ಕತಿಹಾರ್, ಅರಿಯಾರಿಯಾ ಮತ್ತು ಕಿಶನ್ಗಂಜ್.
ಜನಸಂಖ್ಯೆ (2011): 10,838,424

ಭಾಗಲ್ಪುರ್:
ಪ್ರಧಾನ ಕಚೇರಿ: ಭಾಗಲ್ಪುರ್
ಜಿಲ್ಲೆಗಳ ಸಂಖ್ಯೆ: 2
ಜಿಲ್ಲೆಗಳ ಹೆಸರುಗಳು: ಭಾಗಲ್ಪುರ್ ಮತ್ತು ಬ್ಯಾಂಕಾ
ಜನಸಂಖ್ಯೆ (2011): 5,061,565

ಮುಂಗರ್:
ಪ್ರಧಾನ ಕಛೇರಿ: ಮುಂಗರ್
ಜಿಲ್ಲೆಗಳ ಸಂಖ್ಯೆ: 6
ಜಿಲ್ಲೆಗಳ ಹೆಸರುಗಳು: ಮುಂಗೇರ್, ಜಾಮುಯಿ, ಖಗೇರಿಯಾ, ಲಖಿಸರಾಯ್, ಬೇಗುಸಾರೈ ಮತ್ತು ಶೇಖ್ಪುರಾ.
ಜನಸಂಖ್ಯೆ (2011): 9,362,742

ಮ್ಯಾಗಧೀಡ:
ಪ್ರಧಾನ ಕಚೇರಿ: ಗಯಾ
ಜಿಲ್ಲೆಗಳ ಸಂಖ್ಯೆ: 5
ಜಿಲ್ಲೆಗಳು: ಗಯಾ, ನವಾಡಾ, ಔರಂಗಾಬಾದ್, ಜೆಹನಾಬಾದ್ ಮತ್ತು ಅರ್ವಾಲ್
ಜನಸಂಖ್ಯೆ (2011): 10,931,018

ಗಮನಿಸಿ

ಜಿಲ್ಲೆಗಳ ಜನಸಂಖ್ಯೆಯ ಮೊತ್ತದಿಂದ ಪಡೆದ ಜನಸಂಖ್ಯಾ ಡೇಟಾ. [3]

ಉಲ್ಲೇಖಗಳು

↑ http: // darbhangadivision.bih.nic.in/AboutUs.aspx

↑ "ಆರ್ಕೈವ್ಡ್ ಕಾಪಿ". 2010-02-09ರಲ್ಲಿ ಮೂಲದಿಂದ ಸಂಗ್ರಹಿಸಲಾಗಿದೆ. 2017-04-30ರಂದು ಮರುಸಂಪಾದಿಸಲಾಯಿತು.

↑ "ಜಿಲ್ಲಾ ಜನಗಣತಿ 2011". ಜನಗಣತಿ 2011. 11 ಜೂನ್ 2011 ರಂದು ಮೂಲದಿಂದ ಸಂಗ್ರಹಿಸಲಾಗಿದೆ. 26 ಡಿಸೆಂಬರ್ 2012 ರಂದು ಮರುಸಂಪಾದಿಸಲಾಗಿದೆ.

ವರ್ಗ:ಬಿಹಾರ
ಎಡರು

**ಎಡರು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಪ್ರತಿರೋಧ ಉಂಟುಮಾಡುವ ಒಂದು ವಸ್ತು, ಪದಾರ್ಥ, ಕ್ರಿಯೆ ಅಥವಾ ಪರಿಸ್ಥಿತಿಯನ್ನು ಸೂಚಿಸುವ ಪದವಾದ ಅಡಚಣೆ
* ನಿರ್ದಿಷ್ಟ ಪ್ರಮಾಣದ ಭೌತಿಕ ವಸ್ತುಗಳು ಅಥವಾ ಹಣದ ಕೊರತೆ ಅಥವಾ ಅಭಾವದ ಸ್ಥಿತಿಯಾದ ಬಡತನ
ಹಳದಿಗಲ್ಲದ ಕಳ್ಳಿಪೀರ

ಹಳದಿಗಲ್ಲದ ಕಳ್ಳಿಪೀರ (ಮೆರೊಪ್ಸ್ ಏಪಿಯಾಸ್ಟರ್)ವು ಬೀ-ಈಟರ್ ಕುಟುಂಬ ಮೆರೊಪಿಡೆ (Meropidae)ಗೆ ಸೇರಿದ ಹಕ್ಕಿಯಾಗಿದೆ. ಇದು ದಕ್ಷಿಣ ಯೂರೋಪ್ನಲ್ಲಿ ಮತ್ತು ಉತ್ತರ ಆಫ್ರಿಕಾ ಮತ್ತು ಪಶ್ಚಿಮ ಏಷ್ಯಾದ ಕೆಲವು ಭಾಗಗಳಲ್ಲಿ ಸಂತಾನೊತ್ಪತ್ತಿ ಮಾಡುತ್ತದೆ. ಇದು ಉಷ್ಣವಲಯದ ಆಫ್ರಿಕಾಕ್ಕೆ ಚಳಿಗಾಲದ ವಲಸೆಗಾರ. ಮತ್ತು ವಾಯುವ್ಯ ಯುರೋಪ್ನಲ್ಲಿ ಸಾಂದರ್ಭಿಕ ಸಂತಾನವೃದ್ಧಿ ಮಾಡುವುದು ಕಂಡುಬಂದಿದೆ. 
## ಜೀವಿವರ್ಗೀಕರಣ
ಹಳದಿಗಲ್ಲದ ಕಳ್ಳಿಪೀರವನ್ನು ಔಪಚಾರಿಕವಾಗಿ ಸ್ವೀಡಿಷ್ ನೈಸರ್ಗಿಕವಾದಿ ಕಾರ್ಲ್ ಲಿನೆಯಸ್ ತಮ್ಮ "ಸಿಸ್ಟೆಮ ನ್ಯಾಚುರೆ" (Systema Naturae) ಹೊತ್ತಿಗೆಯಲ್ಲಿ, ೧೭೫೮ರಲ್ಲಿ ವಿವರಿಸಿದ್ದಾನೆ. ಮೆರೊಪ್ಸ್ (Merops) ಕುಲದ ಹೆಸರಿನ ಅರ್ಥ ಪ್ರಾಚೀನ ಗ್ರೀಕ್ನಲ್ಲಿ "ಬೀ-ಈಟರ್" ಎಂದಾಗಿದೆ.

## ವಿವರಣೆ
ಇತರ ಕಳ್ಳಿಪೀರಳಂತೆ, ಹಳದಿಗಲ್ಲದ ಕಳ್ಳಿಪೀರವು ಸಮೃದ್ಧವಾದ ಬಣ್ಣವನ್ನು ಹೊಂದಿದ್ದು ತೆಳುವಾದ ಹಕ್ಕಿಯಾಗಿದೆ. ಇದು ಕಂದು ಮತ್ತು ಹಳದಿ ಮೇಲಿನ ಭಾಗಗಳನ್ನು ಹೊಂದಿರುತ್ತದೆ ಮತ್ತು ರೆಕ್ಕೆಗಳು ಹಸಿರು ಬಣ್ಣದಿಂದ ಕೂಡಿದ್ದರೆ, ಕೊಕ್ಕಿನ ಬಣ್ಣ ಕಪ್ಪು. ಇದು ಎರಡು ಉದ್ದವಾದ ಕೇಂದ್ರ ಬಾಲ ಗರಿಗಳನ್ನು ಒಳಗೊಂಡಂತೆ ೨೭-೨೯ ಸೆಂ.ಮೀ (೧೦.೬-೧೧.೪ ಇಂ.) ಉದ್ದವನ್ನು ತಲುಪಬಹುದು. ಲಿಂಗಗಳು ಒಂದೇ ರೀತಿ ಇರುತ್ತವೆ ಅಂದರೆ ಗಂಡು ಮತ್ತು ಹೆಣ್ಣನ್ನು ಭಿನ್ನವಾಗಿ ಹೇಳಲು ಸಾಧ್ಯವಿಲ್ಲ. ಹೆಣ್ಣು ಭುಜದ ಮೇಲೆ ಚಿನ್ನದ ಬಣ್ಣ ಗರಿಗಳ ಬದಲು, ಹಸಿರು ಬಣ್ಣವನ್ನು ಹೊಂದಿರುತ್ತದೆ. ವಯಸ್ಕರು ಜೂನ್ ಅಥವಾ ಜುಲೈನಲ್ಲಿ ಮೌಲ್ಟ್ (Moult) ಆಗಲು ಪ್ರಾರಂಭಿಸಿ, ಆಗಸ್ಟ್ ಅಥವಾ ಸೆಪ್ಟೆಂಬರ್ ವೇಳೆಗೆ ಪ್ರಕ್ರಿಯೆಯನ್ನು ಪೂರ್ಣಗೊಳಿಸುತ್ತವೆ.  ಚಳಿಗಾಲದಲ್ಲಿ ಆಫ್ರಿಕಾದಲ್ಲಿ ಸಂತಾನೋತ್ಪತ್ತಿ ಮಾಡಲು ಸಂತಾನೋತ್ಪತ್ತಿ ಮೌಲ್ಟ್ (Moult) ಆಗುತ್ತದೆ.

## ಗ್ಯಾಲರಿ 

File:Stamp of Moldova 167.gif | ಹಳದಿಗಲ್ಲದ ಕಳ್ಳಿಪೀರದ ಅಂಚೆ ಚೀಟಿ
File:European bee eater.jpg|
File:MeropsApiasterGould.jpg|ಹಳದಿಗಲ್ಲದ ಕಳ್ಳಿಪೀರದ ಚಿತ್ರಕಲೆ John Gould (ಪಕ್ಷಿವಿಜ್ಞಾನಿ)
File:European Bee-eater from the Crossley ID Guide Britain and Ireland.jpg
File:CloseUp of a female European bee-eater.webm|
File:Guépier d'Europe ichkeul (Merops apiaster) European Bee-eater.jpg

## ಬಾಹ್ಯ ಕೋಂಡಿಗಳು
* ಹಕ್ಕಿ ಕರೆಗಳು 
* ಚಿತ್ರಗಳು

## ಉಲ್ಲೇಖಗಳು
ವರ್ಗ:ಭಾರತದ ಪಕ್ಷಿಗಳು.
ವರ್ಗ:ಪಕ್ಷಿಗಳು
ಶಿವಾನಂದ ಪಾಟೀಲ

ಶಿವಾನಂದ  ಪಾಟೀಲರು ಪ್ರಸ್ತುತ ಬಸವನ ಬಾಗೇವಾಡಿ ವಿಧಾನಸಭಾ ಕ್ಷೇತ್ರದ ಶಾಸಕರು. ಇವರು ಮಾಜಿ ನಗರ ಸಭೆ ಅಧ್ಯಕ್ಷರು, ಡಿ.ಸಿ.ಸಿ ಬ್ಯಾಂಕಿನ ಅಧ್ಯಕ್ಷರು, ಉದ್ಯಮಿಗಳು ಹಾಗೂ ರಾಜಕೀಯ ಧುರೀಣರು.

## ಶಿಕ್ಷಣ
ಶಿವಾನಂದ ಪಾಟೀಲರು ಬೆಳಗಾವಿಯ ಕೆ.ಎಲ್.ಈ. ಸಂಸ್ಥೆಯ ಜೆ.ಎನ್.ವೈದ್ಯಕೀಯ ಮಹಾವಿದ್ಯಾಲಯದಿಂದ 1981ರಲ್ಲಿ D.Pharm ಪದವಿ ಪಡೆದಿದ್ದಾರೆ.

## ರಾಜಕೀಯ
* ವಿಜಯಪುರ ಡಿಸಿಸಿ ಬ್ಯಾಂಕ್ ಅಧ್ಯಕ್ಷರಾಗಿದ್ದರು.

* ಶಿವಾನಂದ ಪಾಟೀಲ ನಂತರ 1991ರಲ್ಲಿ ನಡೆದ ತಿಕೋಟಾ ವಿಧಾನಸಭೆ ಕ್ಷೇತ್ರದ ಉಪಚುನಾವಣೆಯಲ್ಲಿ ಮೊದಲ ಬಾರಿಗೆ ಜನತಾ ದಳದಿಂದ ಸ್ಪರ್ಧಿಸಿ ಸೋಲುಂಡಿದ್ದರು. 

* 1992ರಲ್ಲಿ ವಿಜಯಪುರ ನಗರಸಭೆಯ ಅಧ್ಯಕ್ಷರಾಗಿದ್ದರು.

* 1994ರಲ್ಲಿ ತಿಕೋಟಾ ವಿಧಾನಸಭೆ ಕ್ಷೇತ್ರದಿಂದ ಜನತಾ ದಳದಿಂದ ಆಯ್ಕೆಯಾಗಿದ್ದರು.  

* 1999ರಲ್ಲಿ ತಿಕೋಟಾ ವಿಧಾನಸಭೆ ಕ್ಷೇತ್ರದಿಂದ ಪಕ್ಷ ಬದಲಿಸಿ ಬಿಜೆಪಿಯಿಂದ ಶಾಸಕರಾಗಿ ಆಯ್ಕೆಯಾದರು. 

* 2004ರ ಚುನಾವಣೆಯಲ್ಲಿ ಪಕ್ಷಾಂತರ ಅಷ್ಟೇ ಅಲ್ಲ, ಕ್ಷೇತ್ರಾಂತರವನ್ನೂ ಮಾಡಿ ತಿಕೋಟಾ ವಿಧಾನಸಭೆ ಕ್ಷೇತ್ರವನ್ನು ಬಿಟ್ಟು ಅಲ್ಲದೇ, ಬಿಜೆಪಿಯನ್ನೂ ತೊರೆದು ಬಸವನ ಬಾಗೇವಾಡಿ ವಿಧಾನಸಭೆ ಕ್ಷೇತ್ರದಿಂದ ಕಾಂಗ್ರೆಸ್​ನಿಂದ ಆಯ್ಕೆಯಾದರು.

* 2008ರಲ್ಲಿ ಬಸವನ ಬಾಗೇವಾಡಿ ವಿಧಾನಸಭೆ ಕ್ಷೇತ್ರದಿಂದ ಕಾಂಗ್ರೆಸ್ಸಿನಂದ ಪುನರಾಯ್ಕೆ ಬಯಸಿ, ಸ್ಪರ್ಧಿಸಿ ಬಿಜೆಪಿ ಅಭ್ಯರ್ಥಿ ಸಂಗಣ್ಣ ಬೆಳ್ಳುಬ್ಬಿ ವಿರುದ್ಧ ಸೋಲುಂಡರು. 

* 2013ರಲ್ಲಿ ಬಸವನ ಬಾಗೇವಾಡಿ ವಿಧಾನಸಭೆ ಕ್ಷೇತ್ರದಿಂದ ಕಾಂಗ್ರೆಸನಿಂದ ಮತ್ತೆ ಸ್ಪರ್ಧಿಸಿ ಆಯ್ಕೆಯಾದರು.

* 2018ರಲ್ಲಿ ಬಸವನ ಬಾಗೇವಾಡಿಯಿಂದ ಕಾಂಗ್ರೆಸ್​ನಿಂದ ಪುನರಾಯ್ಕೆಯಾಗಿ ಕಾಂಗ್ರೆಸ್-ಜೆಡಿಎಸ್ ಸಮ್ಮಿಶ್ರ ಸರಕಾರದಲ್ಲಿ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವರಾಗಿದ್ದರು.

## ಸಚಿವರು
ಬಸವಣ್ಣನ ತವರು ಬಸವನ ಬಾಗೇವಾಡಿ ಕ್ಷೇತ್ರದಿಂದ 3ನೇ ಬಾರಿಗೆ ಶಾಸಕರಾಗಿರುವ ಶಿವಾನಂದ ಪಾಟೀಲರು 2018ರಲ್ಲಿ ಎಚ್.ಡಿ.ಕುಮಾರಸ್ವಾಮಿ ಕಾಂಗ್ರೆಸ್-ಜೆಡಿಎಸ್ ಸಮ್ಮಿಶ್ರ ಸರ್ಕಾರದ ಸಂಪುಟದಲ್ಲಿ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವರಾಗಿದ್ದರು.

## ವೈಯಕ್ತಿಕ ಜೀವನ
ಶ್ರೀಯುತರು ಭಾಗ್ಯಶ್ರೀ ಪಾಟೀಲರನ್ನು ಮದುವೆಯಾಗಿದ್ದು ಸತ್ಯಜೀತ್, ಸಂಯುಂಕ್ತಾ ಮತ್ತು ಸಂಪ್ರದಾ ಮೂವರು ಮಕ್ಕಳಿದ್ದು ವಿಜಯಪುರ ನಗರದಲ್ಲಿ ವಾಸವಾಗಿದ್ದಾರೆ.

## ಉಲ್ಲೇಖಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ವರ್ಗ:ರಾಜಕಾರಣಿಗಳುವರ್ಗ:ಕರ್ನಾಟಕ ರಾಜಕಾರಣಿಗಳು
ವಿಮಲಾಬಾಯಿ ದೇಶಮುಖ

**ವಿಮಲಾಬಾಯಿ ದೇಶಮುಖ**ರವರು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನ ನಾಲತವಾಡದ ದೇಶಮುಖ ಮನೆತನದ ನಾಯಕ ಜಗದೇವರಾವ ದೇಶಮುಖರವರ ಪತ್ನಿ, ರಾಜಕಾರಿಣಿ, ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದ ಮಾಜಿ ಶಾಸಕಿ ಹಾಗೂ ಮಾಜಿ ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವೆಯಾಗಿದ್ದರು.

## ಜನನ ಮತ್ತು ಕುಟುಂಬ
ಮೂಲತಃ ದೇಸಗತಿ ಮನೆತನದವರಾದ ವಿಮಲಾಬಾಯಿ 1949, ಅಕ್ಟೋಬರ್ 21ರಂದು ಬೆಳಗಾವಿ ಜಿಲ್ಲೆ ಬೈಲಹೊಂಗಲ ತಾಲ್ಲೂಕಿನ ಮುರಗೋಡದಲ್ಲಿ ಜನಿಸಿದರು. ಇವರ ತಂದೆ ಸೋಮಶೇಖರ ದೇಸಾಯಿ ಹಾಗೂ ತಾಯಿ ಶಾಂತಾಬಾಯಿ. 

## ವಿದ್ಯಾಭ್ಯಾಸ
ಸ್ವಗ್ರಾಮದಲ್ಲಿ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣ ಮುಗಿಸಿದ ಇವರು ಎಸ್​ಎಸ್​ಎಲ್​ಸಿ ಪೂರೈಸಿದ ನಂತರ ಅನಿವಾರ್ಯ ಕಾರಣಗಳಿಂದ ಓದು ನಿಲ್ಲಿಸಿದ್ದರು. ಬಳಿಕ ಜಗದೇವರಾವ ದೇಶಮುಖರಿಗೆ ಎರಡನೇ ಪತ್ನಿಯಾಗಿ ಅವರ ರಾಜಕೀಯ ಬೆನ್ನೆಲುಬಾಗಿ ನಿಂತರು.

## ಮಕ್ಕಳು
ಇವರಿಗೆ ನಂದಿನಿ ಎಂಬ ಓರ್ವ ಪುತ್ರಿಯಿದ್ದು, ಮಹಾರಾಷ್ಟ್ರದ ನಾಗಪುರ ಜಿಲ್ಲೆಯ ಧಣಿಯೊಬ್ಬರಿಗೆ ಮದುವೆ ಮಾಡಲಾಗಿದೆ. ಶಾಸಕರಾಗಿದ್ದ ಇವರ ಪತಿ ಅಪಘಾತವೊಂದರಲ್ಲಿ ಸಾವಿಗೀಡಾಗಿದ್ದಾರೆ. ತಂದೆ ಸಾವಿನ ನಂತರ ತಾಯಿಯಂತೆ ಇವರೂ ಅನುಕಂಪದ ಅಲೆ ಮೇಲೆ ಒಮ್ಮೆ ಶಾಸಕ ಸ್ಥಾನ ಅಲಂಕರಿಸಿದ್ದಿದೆ. ಇನ್ನು ಜಗದೇವರಾವ ಅವರ ಮೊದಲ ಮಡದಿಗೆ ಇಬ್ಬರು ಪುತ್ರಿಯರಿದ್ದು, ಅವರು ವಿದೇಶದಲ್ಲಿ ವಾಸಿಸುತ್ತಿದ್ದಾರೆ.

## ರಾಜಕೀಯ
ದೇಶಮುಖ ಮನೆತನದ ನಾಯಕ ಜಗದೇವರಾವ ಸಂಗನಬಸಪ್ಪ ದೇಶಮುಖರು ಜನತಾ ಪಕ್ಷದಿಂದ ಸತತ ಮೂರು ಬಾರಿ ಕ್ಷೇತ್ರದಲ್ಲಿ ವಿಜಯ ಪತಾಕೆ ಹಾರಿಸಿದ್ದರು. ರಾಮಕೃಷ್ಣ ಹೆಗಡೆ ಹಾಗೂ ಎಸ್.ಆರ್.ಬೊಮ್ಮಾಯಿ ಸಂಪುಟದಲ್ಲಿ ಮಂತ್ರಿ ಸ್ಥಾನ ಅಲಂಕರಿಸಿದ್ದರು. ಅವರ ಅಕಾಲಿಕ ನಿಧನ ಬಳಿಕ ಕ್ಷೇತ್ರ ಕೈ ತಪ್ಪಿತು. ಮಧ್ಯಂತರದಲ್ಲಿ ಅಧಿಕಾರ ಕಸಿದುಕೊಂಡಿದ್ದ ಸಿ.ಎಸ್. ನಾಡಗೌಡರಿಂದ ಮತ್ತೆ ಕ್ಷೇತ್ರ ಕೈವಶ ಮಾಡಿಕೊಳ್ಳುವಲ್ಲಿ ಸಫಲರಾದವರೇ ಜಗದೇವರಾವ ಅವರ ಪತ್ನಿ ವಿಮಲಾಬಾಯಿ. 1994ರಲ್ಲಿ  ವಿಮಲಾದೇವಿ ಜಯ ಸಾಧಿಸಿದರು. 

1996-1999ರವರೆಗೆ ಜೆ.ಎಚ್. ಪಟೇಲ್ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವೆಯಾಗಿ ಅಧಿಕಾರ ಚಲಾಯಿಸಿದರು. ಹಾಗೂ ಬಾಗಲಕೋಟೆ ಜಿಲ್ಲಾ ಉಸ್ತುವಾರಿ ಸಚಿವೆಯಾಗಿ ಕಾರ್ಯನಿರ್ವಹಿಸಿದ್ದರು. ಆಗ ವಿಮಲಾಬಾಯಿ ಜನತಾದಳದಿಂದ ಸ್ಪರ್ಧೆಗಿಳಿದಿದ್ದರು. 

## ಸತತ ಸೋಲು
ನಂತರ ನಾಲ್ಕು ಬಾರಿ ಚುನಾವಣೆಗೆ ಸ್ಪರ್ಧಿಸಿದರಾದರೂ ಗೆಲುವು ಮರೀಚಿಕೆಯಾಯಿತು. 1999, 2004, 2008 ರಲ್ಲಿ ಜೆಡಿಎಸ್ ಹಾಗೂ 2013ರಲ್ಲಿ ಬಿ.ಎಸ್. ಯಡಿಯೂರಪ್ಪ ನೇತೃತ್ವದ ಕೆಜೆಪಿಯಿಂದ ಸ್ಪರ್ಧಿಸಿ ಸೋಲನುಭವಿಸಿದ್ದರು. 2018ರ ಚುನಾವಣೆಯಲ್ಲಿ ಅನಾರೋಗ್ಯ ಹಿನ್ನೆಲೆ ಅನಿವಾರ್ಯವಾಗಿ ಕಣದಿಂದ ಹಿಂದೆ ಸರಿದಿದ್ದರು.

## ಇಬ್ಬರು ಮಹಿಳೆಯರು
ವಿಜಯಪುರ ಜಿಲ್ಲೆಯಿಂದ ಈವರೆಗೆ ಕೇವಲ ಇಬ್ಬರು ಮಹಿಳೆಯರು ಮಾತ್ರ ವಿಧಾನಸಭೆ ಪ್ರವೇಶಿಸಿದ್ದಾರೆ. 1957ರಲ್ಲಿ ವಿಧಾನಸಭೆಗೆ ನಡೆದ ಚುನಾವಣೆಯಲ್ಲಿ ಬಸವನಬಾಗೇವಾಡಿ ವಿಧಾನ ಸಭಾ ಕ್ಷೇತ್ರದಿಂದ ಕಾಂಗ್ರೆಸ್ ಅಭ್ಯರ್ಥಿಯಾಗಿ ಸ್ಪರ್ಧಿಸಿದ್ದ ಸುಶೀಲಾ ಬಾಯಿ ಹೀರಾಚಂದ ಆಯ್ಕೆಯಾಗಿದ್ದರು. 1962ರಲ್ಲಿ ಮತ್ತೊಮ್ಮೆ ಅವರು ಆಯ್ಕೆಯಾಗಿದ್ದರು.

1994ರಲ್ಲಿ ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದಿಂದ ವಿಮಲಾಬಾಯಿ ದೇಶಮುಖ ಅವರು ಜನತಾದಳ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಗೆದ್ದು ಬಂದಿದ್ದರು. ಜೆ.ಎಚ್. ಪಟೇಲ್ ಸಂಪುಟದಲ್ಲಿ ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಇಲಾಖೆ ಖಾತೆ ಸಚಿವೆಯಾಗಿದ್ದರು. 1999, 2004 ಹಾಗೂ 2008ರಲ್ಲಿ ಮರು ಆಯ್ಕೆ ಬಯಸಿ ದೇಶಮುಖ ಅವರು ಚುನಾವಣೆಗೆ ಸ್ಪರ್ಧಿಸಿದ್ದರಾದರೂ, ಗೆಲುವು ಅವರಿಗೆ ಒಲಿಯಲಿಲ್ಲ.

## ನಿಧನ
ಜೂಲೈ 22, 2018 ರಂದು ಮಧ್ಯಾಹ್ನ 12.30ಕ್ಕೆ ವಿಮಲಾಬಾಯಿ ದೇಶಮುಖರವರು 70ನೇ ವಯಸ್ಸಿನಲ್ಲಿ ನಿಧನರಾದರು.

## ಉಲ್ಲೇಖ
ವರ್ಗ:ಬಿಜಾಪುರ ಜಿಲ್ಲೆ
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ಎಡೆ

**ಎಡೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಭೂಗೋಳ ಶಾಸ್ತ್ರದಲ್ಲಿ, ಭೂಮಿಯ ಮೇಲ್ಮೈ ಮೇಲಿನ ಅಥವಾ ಬೇರೆಡೆಯ ಒಂದು ಬಿಂದು ಅಥವಾ ಪ್ರದೇಶವನ್ನು ಗುರುತಿಸಲು ಬಳಸಲಾಗುವ ಪದವಾದ ಸ್ಥಳ
* ಪೂಜಾಚರಣೆಯ ಭಾಗವಾಗಿ ತಿನ್ನುವ ಮೊದಲು ಒಬ್ಬ ಹಿಂದೂ ದೇವತೆಗೆ ಅರ್ಪಿಸಲಾದ ಆಹಾರವಾದ ನೈವೇದ್ಯ
* ವಿಶಿಷ್ಟವಾಗಿ ಒಂದು ನಿರ್ದಿಷ್ಟ ಸಮಯದಲ್ಲಿ ನಡೆಯುವ ಮತ್ತು ನಿರ್ದಿಷ್ಟ, ತಯಾರಿಸಿದ ಆಹಾರವನ್ನು ತಿನ್ನುವ ಕ್ರಿಯೆಯಾದ ಊಟ
ಬಡತನ

thumb

**ಬಡತನ** ಎಂದರೆ ನಿರ್ದಿಷ್ಟ (ಬದಲಾಗಬಹುದಾದ) ಪ್ರಮಾಣದ ಭೌತಿಕ ವಸ್ತುಗಳು ಅಥವಾ ಹಣದ ಕೊರತೆ ಅಥವಾ ಅಭಾವ. ಬಡತನವು ಒಂದು ಬಹುಮುಖಿ ಪರಿಕಲ್ಪನೆಯಾಗಿದೆ, ಮತ್ತು ಇದು ಸಾಮಾಜಿಕ, ಆರ್ಥಿಕ, ಮತ್ತು ರಾಜಕೀಯ ಅಂಶಗಳನ್ನು ಒಳಗೊಳ್ಳಬಹುದು. ಸಂಪೂರ್ಣ ಬಡತನ, ಕಡು ಬಡತನ ಅಥವಾ ದಾರಿದ್ರ್ಯ ಪದವು ಆಹಾರ, ಉಡುಗೆ ಮತ್ತು ಆಶ್ರಯದಂತಹ ಮೂಲಭೂತ ವೈಯಕ್ತಿಕ ಆವಶ್ಯಕತೆಗಳನ್ನು ಪೂರೈಸಲು ಅಗತ್ಯವಾದ ಸಾಧನಗಳ ಸಂಪೂರ್ಣ ಕೊರತೆಯನ್ನು ಸೂಚಿಸುತ್ತದೆ.

ಸಂಪೂರ್ಣ ಬಡತನವನ್ನು ವ್ಯಾಖ್ಯಾನಿಸಲಾಗುವ ಮಿತಿಯು ವ್ಯಕ್ತಿಯ ಶಾಶ್ವತ ನೆಲೆ ಅಥವಾ ಯುಗದಿಂದ ಸ್ವತಂತ್ರವಾಗಿ, ಬಹುತೇಕ ಸಮಾನವಾಗಿದೆಯೆಂದು ಪರಿಗಣಿಸಲಾಗುತ್ತದೆ. ಮತ್ತೊಂದೆಡೆ, ಒಂದು ನಿರ್ದಿಷ್ಟ ದೇಶದಲ್ಲಿ ಇರುವ ಒಬ್ಬ ವ್ಯಕ್ತಿಯು ಆ ದೇಶದಲ್ಲಿನ ಉಳಿದ ಜನಸಂಖ್ಯೆಗೆ ಹೋಲಿಸಿದರೆ ಜೀವನಮಟ್ಟದ ಒಂದು ನಿರ್ದಿಷ್ಟ ಕನಿಷ್ಠ ಪ್ರಮಾಣವನ್ನು ಅನುಭವಿಸದಿದ್ದಾಗ, ತುಲನಾತ್ಮಕ ಬಡತನವು ಉಂಟಾಗುತ್ತದೆ. ಹಾಗಾಗಿ, ತುಲನಾತ್ಮಕ ಬಡತನವನ್ನು ವ್ಯಾಖ್ಯಾನಿಸಲಾಗುವ ಮಿತಿಯು ಒಂದು ದೇಶದಿಂದ ಮತ್ತೊಂದು ದೇಶಕ್ಕೆ, ಅಥವಾ ಒಂದು ಸಮಾಜದಿಂದ ಮತ್ತೊಂದು ಸಮಾಜಕ್ಕೆ ಬದಲಾಗುತ್ತದೆ.

ಮೂಲಭೂತ ಅಗತ್ಯಗಳನ್ನು ಒದಗಿಸುವುದು ಭ್ರಷ್ಟಾಚಾರ, ತೆರಿಗೆ ತಪ್ಪಿಸುವಿಕೆ, ಋಣ ಮತ್ತು ಸಾಲದ ಷರತ್ತುಗಳಂತಹ ಸೇವೆಗಳನ್ನು ಒದಗಿಸುವ ಸರ್ಕಾರದ ಸಾಮರ್ಥ್ಯದ ಮೇಲಿನ ನಿರ್ಬಂಧಗಳಿಂದ ಮತ್ತು ಆರೋಗ್ಯ ಆರೈಕೆ ಮತ್ತು ಶೈಕ್ಷಣಿಕ ವೃತ್ತಿಪರರ ಪ್ರತಿಭಾ ಪಲಾಯನದಿಂದ ಸೀಮಿತಗೊಳ್ಳಬಹುದು. ಮೂಲಭೂತ ಅಗತ್ಯಗಳನ್ನು ಹೆಚ್ಚು ಕೈಗೆಟಕುವಂತೆ ಮಾಡಲು ಆದಾಯವನ್ನು ಹೆಚ್ಚಿಸುವ ಕಾರ್ಯತಂತ್ರಗಳಲ್ಲಿ ಸಾಮಾನ್ಯವಾಗಿ ಕಲ್ಯಾಣ, ಆರ್ಥಿಕ ಸ್ವಾತಂತ್ರ್ಯಗಳು ಮತ್ತು ಹಣಕಾಸು ಸೇವೆಗಳನ್ನು ಒದಗಿಸುವುದು ಸೇರಿವೆ. ಬಡತನ ನಿರ್ಮೂಲನೆಯು ವಿಶ್ವಸಂಸ್ಥೆ ಮತ್ತು ವಿಶ್ವ ಬ್ಯಾಂಕ್‍ನಂತಹ ಅನೇಕ ಅಂತರರಾಷ್ಟ್ರೀಯ ಸಂಸ್ಥೆಗಳಿಗೆ ಈಗಲೂ ಒಂದು ಪ್ರಮುಖ ಸಮಸ್ಯೆಯಾಗಿದೆ (ಅಥವಾ ಗುರಿಯಾಗಿದೆ).

೭೦೨.೧ ಮಿಲಿಯ ಜನರು ಕಡು ಬಡತನದಲ್ಲಿ ಜೀವಿಸುತ್ತಿದ್ದರು ಎಂದು ೨೦೧೫ರಲ್ಲಿ ವಿಶ್ವಬ್ಯಾಂಕ್ ಅಂದಾಜು ಮಾಡಿತು. ೧೯೯೦ರಲ್ಲಿ ಸಂಖ್ಯೆಯಾದ ೧.೭೫ ಬಿಲಿಯದಿಂದ ಇದು ಕೆಳಗಿಳಿದಿತ್ತು. ೨೦೧೫ರ ಜನಸಂಖ್ಯೆಯಲ್ಲಿ, ಸುಮಾರು ೩೪೭.೧ ಮಿಲಿಯ ಜನರು (ಶೇಕಡ ೩೫.೨) ಉಪ-ಸಹಾರಾ ಆಫ಼್ರಿಕಾದಲ್ಲಿ ಜೀವಿಸುತ್ತಿದ್ದರು ಮತ್ತು ೨೩೧.೩ ಮಿಲಿಯ ಜನರು (ಶೇಕಡ ೧೩.೫) ದಕ್ಷಿಣ ಏಷ್ಯಾದಲ್ಲಿ ಜೀವಿಸುತ್ತಿದ್ದರು. ವಿಶ್ವ ಬ್ಯಾಂಕ್‍ನ ಪ್ರಕಾರ, ೧೯೯೦ ಮತ್ತು ೨೦೧೫ರ ನಡುವೆ, ಕಡು ಬಡತನದಲ್ಲಿ ಇರುವ ವಿಶ್ವದ ಜನಸಂಖ್ಯೆಯ ಪ್ರತಿಶತವು ೩೭.೧% ಇಂದ ೯.೬% ಗೆ ಇಳಿಯಿತು, ಮತ್ತು ಮೊದಲ ಬಾರಿಗೆ ೧೦% ಗಿಂತ ಕೆಳಗಿಳಿಯಿತು.

## ಇವುಗಳನ್ನೂ ನೋಡಿ 
* ಭ್ರಷ್ಟಾಚಾರ

## ಉಲ್ಲೇಖಗಳು
ವರ್ಗ:ಸಂಪತ್ತಿನ ವಿಭಜನೆ
ಸ್ಥಳ

ಭೂಗೋಳ ಶಾಸ್ತ್ರದಲ್ಲಿ **ಸ್ಥಳ** ಅಥವಾ **ಜಾಗ** ಪದಗಳನ್ನು ಭೂಮಿಯ ಮೇಲ್ಮೈ ಮೇಲಿನ ಅಥವಾ ಬೇರೆಡೆಯ ಒಂದು ಬಿಂದು ಅಥವಾ ಪ್ರದೇಶವನ್ನು ಗುರುತಿಸಲು ಬಳಸಲಾಗುತ್ತದೆ. *ಸ್ಥಳ* ಪದವು ಸಾಮಾನ್ಯವಾಗಿ ಹೆಚ್ಚಿನ ಪ್ರಮಾಣದ ನಿಶ್ಚಿತತೆಯನ್ನು ಸೂಚಿಸುತ್ತದೆ. ಹಲವುವೇಳೆ *ಜಾಗ* ಪದವು ಅಸ್ಪಷ್ಟ ಗಡಿರೇಖೆಯಿರುವ ಘಟಕವನ್ನು ಸೂಚಿಸುತ್ತದೆ ಮತ್ತು ಜ್ಯಾಮಿತಿಗಿಂತ ಹೆಚ್ಚಾಗಿ ಸ್ಥಳ ಗುರುತು ಮತ್ತು ಸ್ಥಳಭಾವದ ಮಾನವ ಅಥವಾ ಸಾಮಾಜಿಕ ಲಕ್ಷಣಗಳ ಮೇಲೆ ಅವಲಂಬಿಸುತ್ತದೆ.

ಸಾಪೇಕ್ಷ ಸ್ಥಳವನ್ನು ಮತ್ತೊಂದು ಸ್ಥಾನದಿಂದ ಸ್ಥಳಾಂತರ ಎಂದು ವಿವರಿಸಲಾಗುತ್ತದೆ. ಒಂದು ಉದಾಹರಣೆ ಎಂದರೆ "ಸಿಯಾಟಲ್‍ನಿಂದ ೩ ಮೈಲಿ ವಾಯವ್ಯಕ್ಕೆ". ಒಂದು ಸ್ಥಳ, ವಾಸಸ್ಥಳ, ಅಥವಾ ಜನರಿರುವ ಪ್ರದೇಶವು ಸುನಿರ್ದಿಷ್ಟ ಹೆಸರನ್ನು ಹೊಂದಿರುವ ಸಾಧ್ಯತೆ ಇರುತ್ತದೆ ಆದರೆ ಸುನಿರ್ದಿಷ್ಟವಲ್ಲದ ಗಡಿಯು ಸಂದರ್ಭಕ್ಕೆ ತಕ್ಕಂತೆ ಬದಲಾಗುತ್ತದೆ. ಉದಾಹರಣೆಗೆ, ಲಂಡನ್ ಒಂದು ಕಾನೂನುಬದ್ಧ ಗಡಿಯನ್ನು ಹೊಂದಿದೆ, ಆದರೆ ಇದು ಸಾಮಾನ್ಯ ಬಳಕೆಯೊಂದಿಗೆ ಸಂಪೂರ್ಣವಾಗಿ ಹೊಂದುವ ಸಾಧ್ಯತೆಯಿರುವುದಿಲ್ಲ. ಒಂದು ಪಟ್ಟದೊಳಗಿನ ಒಂದು ಪ್ರದೇಶ, ಉದಾಹರಣೆಗೆ ಲಂಡನ್‍ನಲ್ಲಿ ಕೋವೆಂಟ್ ಗಾರ್ಡನ್ ಕೂಡ ಅದರ ವಿಸ್ತಾರದ ಸಂಬಂಧ, ಬಹುತೇಕ ಯಾವಾಗಲೂ ಸ್ವಲ್ಪ ಅಸ್ಪಷ್ಟತೆಯನ್ನು ಹೊಂದಿರುತ್ತದೆ. ನಿರ್ದಿಷ್ಟ ಸ್ಥಳವನ್ನು ಕಾರ್ಟೇಸಿಯನ್ ನಿರ್ದೇಶಾಂಕ ವ್ಯವಸ್ಥೆಯಲ್ಲಿ ಅಕ್ಷಾಂಶ ಮತ್ತು ರೇಖಾಂಶದ ನಿರ್ದಿಷ್ಟ ಜೋಡಿಯನ್ನು ಬಳಸಿ ಹೆಸರಿಸಲಾಗುತ್ತದೆ - ಉದಾಹರಣೆಗೆ, ಗೋಳಾಕಾರದ ನಿರ್ದೇಶಾಂಕ ವ್ಯವಸ್ಥೆ ಅಥವಾ ಅಂಡಾಭ ಆಧಾರಿತ ವ್ಯವಸ್ಥೆಯಲ್ಲಿ. ಉದಾಹರಣೆಗೆ, ವೆನೆಜ಼ುಯೇಲಾದಲ್ಲಿನ ಮಾರಾಕಾಯ್ಬೊ ಸರೋವರದ ಸ್ಥಾನವನ್ನು ಸರಿಸುಮಾರಾಗಿ 9.80°N (ಅಕ್ಷಾಂಶ), 71.56°W (ರೇಖಾಂಶ) ಸ್ಥಳ ಎಂದು ವ್ಯಕ್ತಪಡಿಸಬಹುದು. ಆದರೆ, ಇದು ಕೇವಲ ಒಂದು ರೀತಿಯಾಗಿದೆ. ಪರ್ಯಾಯ ರೀತಿಗಳೂ ಇವೆ ಉದಾಹರಣಗೆ ಜಿಯೊ ಹ್ಯಾಕ್.

ಆದರೆ ನಿರ್ದಿಷ್ಟ ಸ್ಥಳವು ಬಹಳ ಸ್ವಲ್ಪವೇ ನೈಜ ಅರ್ಥದ ಪದವಾಗಿದೆ, ಏಕೆಂದರೆ ಯಾವುದೇ ಸ್ಥಳವನ್ನು ಬೇರೆ ಯಾವುದಕ್ಕಾದರೂ ಸಾಪೇಕ್ಷವಾಗಿ ವ್ಯಕ್ತಪಡಿಸಬೇಕಾಗುತ್ತದೆ. ಉದಾಹರಣೆಗೆ, ರೇಖಾಂಶವೆಂದರೆ ಪ್ರಧಾನ ಮಧ್ಯಾಹ್ನ ರೇಖೆಯ ಪೂರ್ವದ ಅಥವಾ ಪಶ್ಚಿಮದ ಕೋನಮಾನಗಳ ಸಂಖ್ಯೆಯಾಗಿದೆ. ಪ್ರಧಾನ ಮಧ್ಯಾಹ್ನರೇಖೆಯು ಗ್ರೀನ್‍ವಿಚ್, ಲಂಡನ್ ಮೂಲಕ ಸಾಗಲು ಯಾದೃಚ್ಛಿಕವಾಗಿ ಆರಿಸಲಾಗುವ ಒಂದು ರೇಖೆ. ಹಾಗೆಯೇ, ಅಕ್ಷಾಂಶವೆಂದರೆ ಸಮಭಾಜಕ ರೇಖೆಯ ಉತ್ತರಕ್ಕೆ ಅಥವಾ ದಕ್ಷಿಣಕ್ಕೆ ಇರುವ ಕೋನಮಾನಗಳ ಸಂಖ್ಯೆಯಾಗಿದೆ. ಅಕ್ಷಾಂಶ ಮತ್ತು ರೇಖಾಂಶಗಳನ್ನು ಈ ರೇಖೆಗಳಿಗೆ ಸಾಪೇಕ್ಷವಾಗಿ ವ್ಯಕ್ತಪಡಿಸಲಾಗುವುದರಿಂದ, ಅಕ್ಷಾಂಶ ಮತ್ತು ರೇಖಾಂಶದಲ್ಲಿ ವ್ಯಕ್ತಪಡಿಸಲಾಗುವ ಸ್ಥಳವು ವಾಸ್ತವವಾಗಿ ಒಂದು ಸಾಪೇಕ್ಷ ಸ್ಥಳವಾಗಿದೆ.

## ಉಲ್ಲೇಖಗಳು
ವರ್ಗ:ನಕ್ಷಾಶಾಸ್ತ್ರ
ಬೆಟ್ಟದ ಜೀವ (ಚಲನಚಿತ್ರ)

**ಬೆಟ್ಟದ ಜೀವ**  ಪಿ. ಶೇಷಾದ್ರಿಯವರು ನಿರ್ದೇಶಿಸಿದ ರಾಷ್ಟ್ರೀಯ ಪ್ರಶಸ್ತಿ ವಿಜೇತ (2011) ಚಿತ್ರವಾಗಿದ್ದು, ಸುಶೇಂದ್ರ ಪ್ರಸಾದ್, ರಮೇಶ್ವರಿ ವರ್ಮಾ ಮತ್ತು ಹೆಚ್. ಜಿ. ದತ್ತಾತ್ರೇಯ ನಟಿಸಿದ್ದಾರೆ.
ಕಥೆ ಜ್ಞಾನಪೀಠ ಪ್ರಶಸ್ತಿ ವಿಜೇತ ಕೆ. ಶಿವರಾಮ ಕಾರಂತ ಅವರ ಕಾದಂಬರಿ **ಬೆಟ್ಟದ ಜೀವ** ವನ್ನು ಆಧರಿಸಿದೆ.ಇದು ಭಾರತದ ಸ್ವಾತಂತ್ರ್ಯಾ ಪೂರ್ವದ ದಿನಗಳಲ್ಲಿ ಪಶ್ಚಿಮ ಘಟ್ಟಗಳ ದೂರದ ಪ್ರದೇಶಗಳಲ್ಲಿ ವಾಸಿಸುವ ಜನರ ಸಂಪ್ರದಾಯವನ್ನು ಚಿತ್ರಿಸುತ್ತದೆ.
## ಕಥೆ
ಕಥೆಯು ಆರಂಭಿಕ ನಲವತ್ತರ ದಶಕದಲ್ಲಿ ನಡೆಯುತ್ತದೆ.ಯುವ ಸ್ವಾತಂತ್ರ್ಯ ಹೋರಾಟಗಾರ ಶಿವರಾಮು ಅವರು ಸುಬ್ರಹ್ಮಣ್ಯದ ಸಮೀಪವಿರುವ ಸ್ಥಳಕ್ಕೆ ಪ್ರಯಾಣಿಸುತ್ತಿದ್ದಾಗ ಕಾಡಿನಲ್ಲಿ  ದಾರಿತಪ್ಪುತ್ತಾರೆ, ಎರಡು ಗ್ರಾಮಸ್ಥರು ದೇರಣ್ಣ ಮತ್ತು ಭಟ್ಯಾ ಎಂಬುವವರು ಭೇಟಿಯಾಗುತ್ತಾರೆ. ಅವರು ಶಿವರಾಮು ಅವರನ್ನು , ಶಂಕರಮಾಳೊಂದಿಗೆ ಕೆಲಾಬೈಲ್ನಲ್ಲಿ ವಾಸಿಸುತ್ತಿರುವ ಗೋಪಾಲಯಾಯ ಮನೆಯಲ್ಲಿ ವಾಸಿಸಲು ಸಲಹೆ ನೀಡುತ್ತಾರೆ.ದಂಪತಿಗಳು ಶಿವರಾಮುನನ್ನು ಚೆನ್ನಾಗಿ  ಸತ್ಕರಿಸುತ್ತಾರೆ  ಮತ್ತು ಹೆಚ್ಚು ದಿನಗಳವರೆಗೆ ಉಳಿಯಲು ಅವನನ್ನು ಕೇಳುತ್ತಾರೆ ತಮ್ಮ ಕಷ್ಟ ಸುಖಗಳನ್ನು ಹಂಚಿಕೊಳ್ಳುತ್ತಾರೆ.ತಮ್ಮ ಮಗ ಶಂಭು ಅವರನ್ನು ವರ್ಷಗಳ ಹಿಂದೆ ಬಿಟ್ಟುಹೋಗಿರುತ್ತಾನೆ ಶಿವರಾಮುವಿನಲ್ಲಿ ತಮ್ಮ ಮಗನನ್ನು ಕಾಣುತ್ತಾರೆ.

ಶಿವರಾಮುವಿನೊಂದಿಗೆ ಮಾತನಾಡುವಾಗ  ಎಲ್ಲರೂ ಶಂಭುವಿನ ಕಣ್ಮರೆಗೆ ತಮ್ಮದೇ ವಿವರಣೆಯನ್ನು ನೀಡುತ್ತಾರೆ ಭಟ್ಟರು ತಮ್ಮ ಸ್ವಂತ ಮಗಳು-ಅಳಿಯನಿಗಿಂತ ಹೆಚ್ಚು ಪ್ರೀತಿಯಿಂದ ನೋಡಿಕೊಂಡಿದ್ದ ಲಕ್ಷ್ಮಿ, ನಾರಾಯಣರ ಮನೆಗೆ ಹೋದಾಗ ಲಕ್ಷ್ಮಿಯು "ಶಂಭು ( ಭಟ್ಟರ ಮಗ),ತನ್ನ ಜತೆ ಸಲುಗೆ ಮೀರಿ ವರ್ತಿಸಿದ ವಿಚಾರವನ್ನು ಅರುಹುತ್ತಾಳೆ. ಆದರೆ ತಾನು ಅದಕ್ಕೆ ಯಾವ ಪ್ರೋತ್ಸಾಹವನ್ನು ನೀಡದೆ ಇದ್ದುದಕ್ಕೆ ಆತ ಮನೆ ಬಿಟ್ಟುಹೋದ ’ ಎಂದು ಹೇಳುತ್ತಾಳೆ. ಭಟ್ಟರ ಪತ್ನಿ- "ತಾನು ಮಗನಿಗೆ ಚಿನ್ನವನ್ನು ನೀಡದೆ ಇದ್ದುದಕ್ಕೆ ಆತ ಮನೆ ಬಿಟ್ಟು ಹೋದನೆಂದು ಹೇಳಿ  ಚಿನ್ನವನ್ನು ಶಿವರಾಮುವಿನ ಕೈಗೊಪ್ಪಿಸುತ್ತಾಳೆ. ಭಟ್ಟರು ಚಳುವಳಿಗೆಂದು ಮನೆ ಬಿಟ್ಟು ಹೋದ ಮಗನ ಸಂಗತಿಯನ್ನು ತಿಳಿಸುತ್ತಾರೆ.ಚಲನಚಿತ್ರ ಆಧುನಿಕ ಕಾಲದಲ್ಲಿ  ವಯಸ್ಕ ಶಿವರಾಮು ಅವರು ಮಗನ ಜತೆ ಕಾರಿನಲ್ಲಿ ಸುಬ್ರಹ್ಮಣ್ಯಕ್ಕೆ ಬರುವುದು,ಅಲ್ಲಿಯ ಪ್ರಕೃತಿಯನ್ನು ಆರಾಧಿಸುವುದು, ಮತ್ತು ವೃದ್ಧ ದಂಪತಿಗಳ ಮಾತನ್ನು ಮೆಲುಕು ಹಾಕುವಲ್ಲಿ ಚಲನಚಿತ್ರಕ್ಕೆ ತೆರೆ ಬೀಳುತ್ತದೆ.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೧ ಕನ್ನಡಚಿತ್ರಗಳು
ದಡ್ಡತನ

thumb
**ದಡ್ಡತನ** ಎಂದರೆ ಬುದ್ಧಿವಂತಿಕೆ, ತಿಳುವಳಿಕೆ, ವಿವೇಕ, ಬುದ್ಧಿಚಮತ್ಕಾರ, ಅಥವಾ ಲೋಕಜ್ಞಾನದ ಕೊರತೆ. ದಡ್ಡತನವು ಸಹಜವಾಗಿರಬಹುದು, ನಟನೆಯಾಗಿರಬಹುದು ಅಥವಾ ಪ್ರತಿಕ್ರಿಯಾತ್ಮಕವಾಗಿರಬಹುದು - ದುಃಖ ಅಥವಾ ಆಘಾತದ ವಿರುದ್ಧ ರಕ್ಷಣೆಯ ಸಾಧನವಾಗಿರಬಹುದು.

*ದಡ್ಡತನ* ಎಂದರೆ ದಡ್ಡನಾಗುವ ಗುಣ ಅಥವಾ ದಡ್ಡನಾಗಿರುವ ಸ್ಥಿತಿ, ಅಥವಾ ದಡ್ಡನಾಗಿರುವ ಲಕ್ಷಣಗಳನ್ನು ಪ್ರದರ್ಶಿಸುವ ಕ್ರಿಯೆ ಅಥವಾ ಯೋಚನೆ. ಗ್ರೀಕ್ ತತ್ವಶಾಸ್ತ್ರಜ್ಞ ಥಿಯೊಫ಼್ರಾಸ್ಟಸ್‍ಗೆ ಆರೋಪಿಸಲಾದ "ದ ಸ್ಟುಪಿಡ್ ಮ್ಯಾನ್" ನಲ್ಲಿ, ದಡ್ಡತನವನ್ನು "ಮಾತು ಅಥವಾ ಕ್ರಿಯೆಯಲ್ಲಿ ಮಾನಸಿಕ ಮಂದತ್ವ" ಎಂದು ವ್ಯಾಖ್ಯಾನಿಸಲಾಗಿತ್ತು. "ದಡ್ಡ" ಶಬ್ದವು ಅನ್ವಯದ ವಿಸ್ತಾರವಾದ ವ್ಯಾಪ್ತಿಯನ್ನು ಹೊಂದಿದೆ, ಮನಸ್ಸಿನಿಂದ ನಿಧಾನವಾಗಿರುವುದು (ಬುದ್ಧಿವಂತಿಕೆ, ಯೋಚನೆ ಅಥವಾ ವಿವೇಕದ ಕೊರತೆಯನ್ನು ಸೂಚಿಸುತ್ತದೆ), ಅನಿಸಿಕೆ ಅಥವಾ ಸಂವೇದನೆಯ ಮಂದತೆ (ಜಡತ್ವ, ಬುದ್ಧಿಹೀನತೆ, ಅಸಂವೇದನಶೀಲತೆ), ಅಥವಾ ಆಸಕ್ತಿ ಅಥವಾ ವಿಷಯ ಇಲ್ಲದಿರುವುದು (ಕೆರಳಿಸುವ, ರೇಗಿಸುವ). ಇದು ತರ್ಕದ ಸಾಮರ್ಥ್ಯದ ಜನ್ಮಜಾತ ಅಭಾವ, ಅಥವಾ ಮಂಕು, ಅಥವಾ ನಿಧಾನ ಯೋಚನಾಶಕ್ತಿಯ ತಾತ್ಕಾಲಿಕ ಸ್ಥಿತಿಯನ್ನು ಸೂಚಿಸಬಹುದು.

*ಅಂಡರ್‌ಸ್ಟ್ಯಾಂಡಿಂಗ್ ಸ್ಟುಪಿಡಿಟಿ* ಯಲ್ಲಿ, ಜೇಮ್ಸ್ ವೆಲ್ಸ್ ದಡ್ಡತನವನ್ನು ಹೀಗೆ ವ್ಯಾಖ್ಯಾನಿಸುತ್ತಾರೆ: "ಈ ಪದವನ್ನು ತಿಳಿದ, ಉದ್ದೇಶಪೂರ್ವಕ ಮತ್ತು ಸಾಮರಸ್ಯವಿಲ್ಲದ ಎಂದು ಪರಿಗಣಿಸಲಾದ ಮನಸ್ಥಿತಿಯನ್ನು ಹೆಸರಿಸಲು ಬಳಸಬಹುದು." ವೆಲ್ಸ್ ದಡ್ಡತನ ಮತ್ತು ಅಜ್ಞಾನದ ನಡುವೆ ವ್ಯತ್ಯಾಸ ಮಾಡುತ್ತಾರೆ; ತಾವು ತಮ್ಮ ಸ್ವಂತದ ಅತ್ಯಂತ ಕೆಟ್ಟ ಹಿತದೃಷ್ಟಿಯಿಂದ ವರ್ತಿಸುತ್ತಿದ್ದಾರೆ ಎಂದು ಒಬ್ಬರಿಗೆ ತಿಳಿದಿರಬೇಕು. ಎರಡನೆಯದಾಗಿ, ಅದು ಒಂದು ಆಯ್ಕೆಯಾಗಿರಬೇಕು, ಒತ್ತಾಯದ ಕ್ರಿಯೆ ಅಥವಾ ಆಕಸ್ಮಿಕವಲ್ಲ. ಕೊನೆಯದಾಗಿ, ಚಟುವಟಿಕೆಯು ಸಾಮರಸ್ಯವಿಲ್ಲದ್ದಾಗಿರಬೇಕಾದ ಅಗತ್ಯವಿರುತ್ತದೆ, ಅಂದರೆ ಅದು ನಟನ ಅತ್ಯಂತ ಕೆಟ್ಟ ಹಿತದೃಷ್ಟಿಯಲ್ಲಿರುತ್ತದೆ, ಮತ್ತು ನಿರ್ದಿಷ್ಟವಾಗಿ ಹೊಸ ಮಾಹಿತಿ ಅಥವಾ ಅಸ್ತಿತ್ವದಲ್ಲಿರುವ ಸಂದರ್ಭಗಳಿಗೆ ಹೊಂದಿಕೊಳ್ಳುವಿಕೆಯನ್ನು/ಹೊಂದಾಣಿಕೆಯನ್ನು ತಡೆಯಲು ಮಾಡಿದ್ದಾಗಿರುತ್ತದೆ."

ಆರ್ಥಿಕ ಇತಿಹಾಸಕಾರರಾದ ಕ್ಯಾರ್ಲೊ ಚಿಪೋಲಾ ಮಾನವ ದಡ್ಡತನದ ಬಗ್ಗೆ ಇರುವ ತಮ್ಮ ಪ್ರಬಂಧಗಳಿಗಾಗಿ ಪ್ರಸಿದ್ಧರಾಗಿದ್ದಾರೆ, ಉದಾಹರಣೆಗೆ "ದ ಬೇಸಿಕ್ ಲಾಸ್ ಆಫ಼್ ಹ್ಯೂಮನ್ ಸ್ಟುಪಿಡಿಟಿ". ಇವರು ದಡ್ಡ ಜನರನ್ನು ದೊಡ್ಡ ಮಟ್ಟಿಗೆ ಮಾಫ಼ಿಯಾ ಮತ್ತು ಕೈಗಾರಿಕಾ ಸಂಕೀರ್ಣದಂತಹ ಪ್ರಧಾನ ಸಂಸ್ಥೆಗಳಿಗಿಂತ ಹೆಚ್ಚು ಪ್ರಬಲವಿರುವ ಗುಂಪಾಗಿ ಕಂಡರು.

## ಉಲ್ಲೇಖಗಳು
ವರ್ಗ:ಬುದ್ಧಿವಂತಿಕೆ
ಕ್ಲೌನ್ ಮೀನು

**ಕ್ಲೌನ್ ಮೀನು (ಆಂಫಿಪ್ರಿಯನ್ಆಸಿಲೇರಿಸ್)**  ಅಥವಾ  ಅನೆಮೋನ್ ಮೀನುಗಳು  ಸಮುದ್ರದ  ಮೀನುಗಳಲ್ಲೊ೦ದು  ವಿಧ. ಕ್ಲೌನ್ ಮೀನಿನ  30 ಪ್ರಭೇದಗಳು  ಪರಿಸರದಲ್ಲಿ  ಗುರುತಿಸಲ್ಪಟ್ಟಿವೆ. ಇವುಗಳು ಉಭಯಾವಲಂಭೀ ಜೀವಿಗಳಾಗಿವೆ. ಕ್ಲೌನ್ ಮೀನುಗಳು  ಸಾಮಾನ್ಯವಾಗಿ  ಹಳದಿ, ಕಿತ್ತಳೆ, ಕೆಂಪು ಅಥವಾ  ಕಪ್ಪುಬಣ್ಣ  ಮತ್ತು ಹಲವು  ಬಿಳಿ ಪಟ್ಟಿಗಳನ್ನು  ಹೊಂದಿರುತ್ತವೆ. ಇವುಗಳಲ್ಲಿ ಅತ್ಯಂತ ಉದ್ದದ ವಿಧದವು  15 – 16&nbsp;cm ( 5.9 – 6.3 in ) ಆಗಿದ್ದು, ಅತ್ಯ೦ತ  ಚಿಕ್ಕವು  7.8 ( 2.8 – 3.1 in ) ಉದ್ದ ಬೆಳೆಯಬಲ್ಲವು.

## ವಿಂಗಡನೆ  ಮತ್ತು  ಆವಾಸಗಳು 
ಕ್ಲೌನ್ ಮೀನುಗಳು ಬೆಚ್ಚನೆಯ ನೀರಿಗೆ ಹೊಂದಿಕೊಂಡಿವೆ ಹಾಗಾಗಿ ಇವುಗಳು  ಹಿಂದೂಮಹಾಸಾಗರ, ಫೆಸಿಫಿಕ್ ಮಹಾಸಾಗರ, ದೊಡ್ಡ ಹವಳದಬಂಡೆ  ಮತ್ತು  ಕೆಂಪು ಸಾಗರಗಳಲ್ಲಿ ಕಂಡುಬರುತ್ತವೆ. ಕ್ಲೌನ್ ಮೀನುಗಳು ಆಳವಿಲ್ಲದ ಸಮುದ್ರದ ತಳಗಳಲ್ಲಿ ಹವಳದ ಬಂಡೆಗಳ ನಡುವೆ ಜೀವಿಸುತ್ತವೆ. ಅಂಟ್ಲಾಟಿಕ್ ಸಾಗರಗಳಲ್ಲಿ ಯಾವುದೇ ಕ್ಲೌನ್ ಮೀನುಗಳು  ಕಂಡುಬಂದಿಲ್ಲ.
## ಪರಿಶತ್ತು 
ಕ್ಲೌನ್ ಮೀನುಗಳು ಮಿಶ್ರಹಾರಿ. ಇವುಗಳು ಸಮುದ್ರದ ಅನಿಮೊನ್ -ಗಳೊಂದಿಗೆ ಉಭಯಾವಲಂಬಿ ಜೀವನ ನಡೆಸುತ್ತವೆ. ಇದರ ಮಲ ಅನಿಮೊನ್ ಗೆ  ಗೊಬ್ಬರದಂತೆ ಪೋಷಕಾ೦ಶವನ್ನು  ನೀಡುತ್ತದೆ ಮತ್ತು  ಅನಿಮೊನ್-ಗಳನ್ನು ಮತ್ತು ಅನಿಮೊನ್ ನ  ಮಲವನ್ನು ಕ್ಲೌನ್ ಮೀನುಗಳು ಆಹಾರವಾಗಿ ಸೇವಿಸುತ್ತವೆ.  ಕ್ಲೌನ್ ಮೀನುಗಳ  ಪ್ರಾರ೦ಭದಲ್ಲಿ  ಸೀಗ್ಡಿಯನ್ನು  ಸೇವಿಸುತ್ತವೆ.

## ಸಂತಾನೊತ್ಪತ್ತಿ
ಕ್ಲೌನ್ ಮೀನುಗಳ  ಗುಂಪಿನಲ್ಲಿನ-ಮೀನುಗಳು  ಒಂದು ನಿರ್ದಿಷ್ಟ ಕ್ರಮ-ಶ್ರೇಣೀಕರಣಕ್ಕೆ ಒಳಪಟ್ತಿರುತ್ತವೆ..ಶ್ರೇಣಿಯಲ್ಲಿ ಅತ್ಯಂತ ಪ್ರಮುಖವಾದದ್ದು ಹೆಣ್ಣು ಕ್ಲೌನ್ ಮೀನು ಅದರನಂತರದ ಸ್ಥಾನದಲ್ಲಿ ಸಂತಾನೋತ್ಪತ್ತಿಯಲ್ಲಿ ಭಾಗವಹಿಸುವ ಗಂಡು ಪ್ರಮುಖ ವಾಗಿರುತ್ತದೆ. ಗುಂಪಿನಲ್ಲಿ ಪ್ರಮುಖ ಗಂಡು ಮತ್ತು ಪ್ರಮುಖ ಹೆಣ್ಣು ಮಾತ್ರ ಸಂತಾನೋತ್ಪತ್ತಿಯಲ್ಲಿ ತೊಡಗಲು ಸಾಧ್ಯ. ಅದು ಬಾಹ್ಯ ಫಲೀಕರಣದ ಮೂಲಕ ನಡೆಯುತ್ತದೆ. ಕ್ಲೌನ್ ಮೀಗಳು ಲಿಂಗ ಬದಲಾವಣೆಗೊಳ್ಳಬಲ್ಲವು. ಹುಟ್ಟಿನಲ್ಲಿ ಎಲ್ಲ ಕ್ಲೌನ್ ಮೀನುಗಳು ಗಂಡುಗಳಾಗಿ ಹುಟ್ಟುತ್ತವೆ. ಒಂದು ಗುಂಪಿನಲ್ಲಿನ ಹೆಣ್ಣು ಕ್ಲೌನ್ ಮೀನು ಸತ್ತುಹೋದರೆ  ಅಥವಾ  ಗುಂಪಿನಿಂದ ಕಳೆದುಹೋದರೆ ಅತ್ಯಂತ  ದೊಡ್ಡ  ಗಂಡು ಕ್ಲೌನ್ ಮೀನು ಹೆಣ್ಣಾಗಿ  ಲಿಂಗ ಪರಿವರ್ತನೆಯಾಗುತ್ತದೆ. ಉಳಿದ ಗಂಡುಗಳ ಸ್ಥಾನವು ಶ್ರೇಣಿಯಲ್ಲಿ ಒಂದುಮಟ್ಟ ಹೆಚ್ಚುತ್ತದೆ. ಕ್ಲೌನ್ ಮೀನುಗಳು ತಮ್ಮ ಮೊಟ್ಟೆಗಳನ್ನು ಸಮತಟ್ಟದ ಮತ್ತು ತಮ್ಮ ವಾಸಸ್ಥಾನದ ಸಮೀಪದಲ್ಲಿಡುತ್ತವೆ. ಹುಣ್ಣಿಮೆಯ ದಿನದಲ್ಲಿ ಕ್ಲೌನ್ ಮೀನುಗಳು ಸಂತಾನೊತ್ಪತ್ತಿ  ನಡೆಸುತ್ತವೆ. ಅವುಗಳ ಪ್ರಭೇದಗಳ ಅನುಸಾರವಾಗಿ ಅವುಗಳು  100 ರಿಂದ  1000 ಮೊಟ್ಟೆಗಳನ್ನಿಡಬಹುದು. ಗಂಡು ಕ್ಲೌನ್ ಮೀನು ಮೊಟ್ಟೆಗಳನ್ನು ರಕ್ಷಿಸುತ್ತವ ಹೊಣೆ ಹೊತ್ತಿರುತ್ತವೆ. 6 – 10 ದಿನಗಳಲ್ಲಿ ಮೊಟ್ಟೆ ಗಳು ಮುಸ್ಸಂಜೆಯ ನಂತರದ  2 ಗಂಟೆಗಳಲ್ಲಿ, ಕತ್ತಲಲ್ಲಿ ಒಡೆಯತ್ತವೆ.

## ರೂಪವಿಜ್ಞಾನದಲೀನ ವೈವಿದ್ಯತೆ

File:Blackandorangefalsepercs.JPG|*A. percula* (ಪರ್ಕ್ಯುಲಾ ಕ್ಲೌನ್ ಮೀನು) ಸಾದಾರಣ ಕಿತ್ತಳೆ ಹಾಗು ಕಪ್ಪು ವಿಭಿನ್ನತೆಯಲ್ಲಿ.
File:Amphiprion clarkii.jpg|*A. clarkii * (ಕ್ಲಾರ್ಕ್ ಕ್ಲೌನ್ ಮೀನು)
File:Amphiprion Species.JPG|*A. polymnus* (ಕ್ಲಾರ್ಕ್ ಕ್ಲೌನ್ ಮೀನು)
(ಸಾಡಲ್ ಬೆನ್ನಿನ್ನ ಕ್ಲೌನ್ ಮೀನು) (ಸುಲವೇಸಿ ಇಂಡೋನೇಸಿಯ)) off Sulawesi, Indonesia
File:Amphiprion ephippium (Bloch, 1790).jpg|*A. ephippium* (ಕೆಂಪು ಸ್ಯಾಡೆಲ್ ಬೆನ್ನಿನ  ಕ್ಲೌನ್ ಮೀನು)
File:Pink Skunk Clownfish.jpg|*A. perideraion* (ತೆಳು ಕೆ೦ಪು ಬಣ್ಣದ ಕ್ಲೌನ್ ಮೀನು)
File:Clownfish (Papua New Guinea).jpg|ಗಂಡು *P. biaculeatus* (ತೆಳು ನೇರಳೆ ಬಣ್ಣದ ಕ್ಲೌನ್ ಮೀನು ) (ಪಾಪುವ ನ್ಯುಗಿನಿ)Papua New Guinea

## Notes
## References
ಎಣಿಸುವುದು

**ಎಣಿಸುವುದು** ಎಂದರೆ ವಸ್ತುಗಳ ಒಂದು ಪರಿಮಿತ ಗಣದ ಘಟಕಗಳ ಸಂಖ್ಯೆಯನ್ನು ಕಂಡುಹಿಡಿಯುವ ಕ್ರಿಯೆ. ಎಣಿಸುವುದರ ಸಾಂಪ್ರದಾಯಿಕ ರೀತಿಯಲ್ಲಿ ಗಣದ ಪ್ರತಿ ಘಟಕಕ್ಕೆ ಒಂದು (ಮಾನಸಿಕ ಅಥವಾ ಹೇಳಲಾದ) ಗಣಕವನ್ನು ಯಾವುದೇ ಕ್ರಮದಲ್ಲಿ ಒಂದು ಏಕಮಾನದಿಂದ ನಿರಂತರವಾಗಿ ಹೆಚ್ಚಿಸುವುದು ಇರುತ್ತದೆ. ಹೀಗೆ ಮಾಡುವಾಗ ಅದೇ ಘಟಕವನ್ನು ಒಂದಕ್ಕಿಂತ ಹೆಚ್ಚು ಬಾರಿ ಎಣಿಸುವುದನ್ನು ತಪ್ಪಿಸಲು ಆ ಘಟಕಗಳನ್ನು ಗುರುತಿಸಲಾಗುತ್ತದೆ (ಅಥವಾ ಸ್ಥಳಾಂತರಿಸಲಾಗುತ್ತದೆ). ಯಾವುದೇ ಗುರುತಿಸದ ಘಟಕಗಳು ಉಳಿಯದಿರುವವರೆಗೆ ಹೀಗೆ ಮಾಡಲಾಗುತ್ತದೆ; ಮೊದಲ ವಸ್ತುವಿನ ನಂತರ ಗಣಕವನ್ನು ಒಂದು ಎಂದು ನಿಗದಿಪಡಿಸಿದ್ದರೆ, ಅಂತಿಮ ವಸ್ತುವನ್ನು ಎಣಿಸಿದ ನಂತರ ಬರುವ ಮೌಲ್ಯವು ಘಟಕಗಳ ಅಪೇಕ್ಷಿತ ಸಂಖ್ಯೆಯನ್ನು ನೀಡುತ್ತದೆ. ಇದಕ್ಕೆ ಸಂಬಂಧಿತವಾದ ಪದವಾದ *ಸಂಖ್ಯೆ ಗೊತ್ತುಮಾಡುವಿಕೆ* ಎಂದರೆ ಪ್ರತಿ ಘಟಕಕ್ಕೆ ಒಂದು ಸಂಖ್ಯೆಯನ್ನು ನಿಗದಿಮಾಡುವ ಮೂಲಕ ಒಂದು ಪರಿಮಿತ (ಸಂಚಯಾತ್ಮಕ) ಗಣ ಅಥವಾ ಅಪರಿಮಿತ ಗಣದ ಘಟಕಗಳನ್ನು ಅನನ್ಯವಾಗಿ ಗುರುತಿಸುವುದನ್ನು ಸೂಚಿಸುತ್ತದೆ.

ಕೆಲವೊಮ್ಮೆ ಎಣಿಸುವುದು ಒಂದಕ್ಕಿಂತ ಭಿನ್ನವಾಗಿರುವ ಸಂಖ್ಯೆಗಳನ್ನು ಒಳಗೊಳ್ಳುತ್ತದೆ; ಉದಾಹರಣೆಗೆ, ಹಣವನ್ನು ಎಣಿಸುವಾಗ, ಚಿಲ್ಲರೆಯನ್ನು ಎಣಿಸುವಾಗ, "ಎರಡರಿಂದ ಎಣಿಸುವಾಗ" (2, 4, 6, 8, 10, 12,...), ಅಥವಾ "ಐದರಿಂದ ಎಣಿಸುವಾಗ" (5, 10, 15, 20, 25,...).

ಮಾನವರು ಕನಿಷ್ಠಪಕ್ಷ ೫೦,೦೦೦ ವರ್ಷಗಳಿಂದ ಎಣಿಸುತ್ತಿದ್ದಾರೆ ಎಂಬುದನ್ನು ಸೂಚಿಸುವ ಪುರಾತತ್ವ ಸಾಕ್ಷ್ಯವಿದೆ. ಪ್ರಾಚೀನ ಸಂಸ್ಕೃತಿಗಳು ಮುಖ್ಯವಾಗಿ ಗುಂಪು ಸದಸ್ಯರು, ಬೇಟೆ ಪ್ರಾಣಿಗಳು, ಆಸ್ತಿ, ಅಥವಾ ಋಣಗಳ (ಅಂದರೆ ಲೆಕ್ಕಪತ್ರ ನಿರ್ವಹಣೆ) ಸಂಖ್ಯೆಯಂತಹ ಸಾಮಾಜಿಕ ಮತ್ತು ಆರ್ಥಿಕ ಮಾಹಿತಿಯ ಜಾಡನ್ನು ಗುರುತಿಸಲು ಎಣಿಸುವುದನ್ನು ಬಳಸುತ್ತಿದ್ದರು. ದಕ್ಷಿಣ ಆಫ಼್ರಿಕಾದ ಬಾರ್ಡರ್ ಗುಹೆಗಳಲ್ಲಿ ಕಚ್ಚುಗಳಿರುವ ಮೂಳೆಗಳು ಕೂಡ ಕಂಡುಬಂದಿವೆ. ಎಣಿಸುವದರ ಪರಿಕಲ್ಪನೆಯು ಮಾನವರಿಗೆ ಕ್ರಿ.ಪೂ. ೪೪,೦೦೦ ದಷ್ಟು ಹಿಂದೆಯೇ ತಿಳಿದಿತ್ತು ಎಂದು ಇದು ಸೂಚಿಸಬಹುದು. ಎಣಿಸುವುದರು ಬೆಳವಣಿಗೆಯು ಗಣಿತ ಸಂಕೇತನ, ಸಂಖ್ಯಾ ಪದ್ಧತಿಗಳು, ಮತ್ತು ಬರವಣಿಗೆಯ ಬೆಳವಣಿಗೆಗೆ ಕಾರಣವಾಯಿತು.

ಎಣಿಕೆಯು ವಿವಿಧ ರೀತಿಗಳಿಂದ ಆಗಬಹುದು. ಎಣಿಸುವುದು ಮೌಖಿಕವಾಗಿರಬಹುದು; ಅಂದರೆ ಪ್ರಗತಿಯ ಜಾಡನ್ನು ಗುರುತಿಸಲು ಪ್ರತಿ ಸಂಖ್ಯೆಯನ್ನು ಜೋರಾಗಿ (ಅಥವಾ ಮನಸ್ಸಿನೊಳಗೆ) ಹೇಳುವುದು. ಎಣಿಕೆಯು ತಾಳೆ ಗುರುತುಗಳ ರೂಪದಲ್ಲಿ ಕೂಡ ಇರಬಹುದು, ಅಂದರೆ ಪ್ರತಿ ಸಂಖ್ಯೆಗೆ ಒಂದು ಗುರುತು ಮಾಡುವುದು ಮತ್ತು ತಾಳೆಯಿಡುವುದು ಮುಗಿದ ನಂತರ ಎಲ್ಲ ಗುರುತುಗಳನ್ನು ಎಣಿಸುವುದು. ಎಣಿಕೆಯು ಬೆರಳೆಣಿಕೆಯ ರೂಪದಲ್ಲಿ ಕೂಡ ಇರಬಹುದು, ವಿಶೇಷವಾಗಿ ಸಣ್ಣ ಸಂಖ್ಯೆಗಳನ್ನು ಎಣಿಸುವಾಗ.

## ಉಲ್ಲೇಖಗಳು
ವರ್ಗ:ಪ್ರಾಥಮಿಕ ಗಣಿತ
ಎಣಿಕೆ

**ಎಣಿಕೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ವಸ್ತುಗಳ ಒಂದು ಪರಿಮಿತ ಗಣದ ಘಟಕಗಳ ಸಂಖ್ಯೆಯನ್ನು ಕಂಡುಹಿಡಿಯುವ ಕ್ರಿಯೆಯಾದ ಎಣಿಸುವುದು
* ಯೋಚನೆ, ಯೋಚನೆಗಳನ್ನು ಉತ್ಪಾದಿಸುವ ಕ್ರಿಯೆ, ಅಥವಾ ಯೋಚನೆಗಳನ್ನು ಉತ್ಪಾದಿಸುವ ಪ್ರಕ್ರಿಯೆಯ ಪರಿಣಾಮವಾಗಿ ಆಗುವ ಕಲ್ಪನೆಗಳು ಅಥವಾ ಕಲ್ಪನೆಗಳ ವಿನ್ಯಾಸಗಳನ್ನು ನಿರ್ದೇಶಿಸಬಹುದಾದ ಪದವಾದ ಆಲೋಚನೆ
ಪರಾಶರ

**ಪರಾಶರ** ವೇದಸ್ತುತನಾದ ಒಬ್ಬ ಋಷಿ. ಋಗ್ವೇದದಲ್ಲಿ ವಸಿಷ್ಠರೊಂದಿಗೆ ಈತನ ಉಲ್ಲೇಖವಿದೆ. ನಿರುಕ್ತದ ಪ್ರಕಾರ ಈತ ವಸಿಷ್ಠನ ಮಗ. ಮಹಾಕಾವ್ಯದ ಪ್ರಕಾರ ವಸಿಷ್ಠನ ಮಗನಾದ ಶಕ್ತಿಯ ಮಗ. ಶಕ್ತಿ ಮಹರ್ಷಿಯಿಂದ ಅದೃಶ್ಯಂತಿಯಲ್ಲಿ ಜನಿಸಿದವ. ತನ್ನ ತಾಯಿಯ ಗರ್ಭದಲ್ಲಿರುವಾಗಲೇ ಶಕ್ತಿಮುನಿಯನ್ನು ಒಬ್ಬ ರಾಕ್ಷಸ ಕೊಂದ. ತನ್ನ ಸಂತತಿ ನಶಿಸುವುದೆಂದು ಹತಾಶನಾಗಿದ್ದ (ಪರಾಶ) ವಸಿಷ್ಠ ವಂಶೋದ್ಧಾರಕನಿಗೆ ಪರಾಶರನೆಂದು ಹೆಸರಿಟ್ಟ. ತನ್ನ ತಂದೆ ರಾಕ್ಷಸನಿಂದ ಹತನಾದದ್ದನ್ನು ತಿಳಿದ ಪರಾಶರ ಲೋಕವಿನಾಶಕ್ಕಾಗಿ ಯಜ್ಞ ಮಾಡತೊಡಗಿದ. ಅದು ಸಲ್ಲದೆಂಬ ವಸಿಷ್ಠನ ಉಪದೇಶದಿಂದ ಆ ಯಜ್ಞವನ್ನು ನಿಲ್ಲಿಸಿ ರಾಕ್ಷಸ ವಿನಾಶಕ್ಕಾಗಿ ಯಜ್ಞ ಮಾಡತೊಡಗಿದ. ತೀರ್ಥಯಾತ್ರಾನಿಮಿತ್ತದಿಂದ ಭೂಮಂಡಲದಲ್ಲಿ ಸುತ್ತುತ್ತಿದ್ದ ಈತ ಒಮ್ಮೆ ಯಮುನಾ ನದಿಯ ಬಳಿಗೆ ಬಂದಾಗ ಬೆಸ್ತಕನ್ಯೆಯಾದ ಸತ್ಯವತಿಯನ್ನು ಕೂಡಿದನಾದರೂ ಅನಂತರ ಆಕೆಗೆ ಕನ್ಯತ್ವವನ್ನು ಅನುಗ್ರಹಿಸಿದ ಇವರ ಮಗನೇ ವ್ಯಾಸ.

ತಾಯಿಯ ಗರ್ಭದಲ್ಲಿರುವಾಗಲೇ ಪರಾಶರ ವೇದಾಧ್ಯಯನನಿರತನಾಗಿದ್ದ. ಕಪಿಲನ ಶಿಷ್ಯನಾದ ಈತ ವಿಷ್ಣುಪುರಾಣವನ್ನು ಪೌಲಸ್ತ್ಯನಿಂದ ಪಡೆದು ಮೈತ್ರೇಯನಿಗೆ ಬೋಧಿಸಿದ. ಧರ್ಮಶಾಸ್ತ್ರ ಹಾಗೂ ನ್ಯಾಯಶಾಸ್ತ್ರದ ಬಗೆಗಿನ ಗ್ರಂಥಗಳು ಇವನ ಹೆಸರಿನಲ್ಲಿವೆ. ಜನಕ ಮತ್ತು ಪರಾವಶರ ಸಂವಾದವನ್ನೇ ಪರಾಶಗೀತೆ ಎನ್ನುತ್ತಾರೆ.

ಪರಾಶರ 26 ನೆಯ ದ್ವಾಪರದ ವ್ಯಾಸನೆಂದೂ ಒಂದು ಋಗ್ವೇದ ಶಾಖೆಯ ಹಾಗೂ ಸಾಮವೇದ ಗುರುವೆಂದೂ ತಿಳಿಯಲಾಗಿದೆ.

ಮತ್ತೊಬ್ಬ ಪರಾಶರ ಪ್ರಸಿದ್ಧ ನ್ಯಾಯಶಾಸ್ತ್ರದ ಕರ್ತೃ.  ಯಾಜ್ಞವಲ್ಕ್ಯ ಈತನನ್ನು ಉಲ್ಲೇಖಿಸಿದ್ದಾನೆ.  ವ್ಯಾಖ್ಯಾನಕಾರರೂ ಆಗಾಗ್ಗೆ ಈತನನ್ನು ಉಲ್ಲೇಖಿಸಿದ್ದಾರೆ.  ತಂತ್ರದ ಪ್ರತಿಷ್ಠತ ಲೇಖಕನ ಹೆಸರೂ ಪರಾಶರನೆಂದಿದೆ.  ಜ್ಯೋತಿಶಾಸ್ತ್ರ ಕೃತಿಯೊಂದರ ಕರ್ತೃತ್ವವೂ ಪರಾಶರನೆಂದಿದೆ. ಇವರು ಕ್ರಮವಾಗಿ ಮೂರು ಮತ್ತು ನಾಲ್ಕನೆಯ ಪರಾಶರರಿಬೇಕು ಎಂದು ತಿಳಿಯಲಾಗಿದೆ.

## ಉಲ್ಲೇಖಗಳು 
ವರ್ಗ:ಮಹಾಭಾರತ
ವರ್ಗ:ಧರ್ಮ
ವರ್ಗ:ಹಿಂದೂ ಋಷಿಗಳು
ಜೈಮಿನಿ

ಜೈಮಿನಿ ಭಾರತೀಯ ಋಷಿಗಳಲ್ಲಿ ಪ್ರಸಿದ್ಧನಾದವ. ಈತ ವ್ಯಾಸ ಮಹರ್ಷಿಯ ನೇತೃತ್ವದಲ್ಲಿ ನಡೆಯಲಾದ್ದು ಎನ್ನಲಾದ ವೇದಗಳ ಸಂಪಾದನೆಯಲ್ಲಿ ಸಾಮವೇದವನ್ನು ಸಂಪಾದಿಸಿದನೆಂದು ಹೇಳಲಾಗಿದೆ. ಬುದ್ಧನ ತರುವಾಯ ಭಾರತೀಯ ತತ್ತ್ವ ಚಿಂತನೆಯಲ್ಲಿ ಆಂದೋಲನ ನಡೆದಾಗ ವೈದಿಕಧರ್ಮವನ್ನು ಸುಸ್ಥಿರಗೊಳಿಸುವ ಪ್ರಯತ್ನ ನಡೆಯಿತು. ಇದರ ಅಂಗಗಳೆಂಬಂತೆ ವೈದಿಕ ದರ್ಶನಗಳೆಲ್ಲ ಸೂತ್ರರೂಪದಲ್ಲಿ ಸಿದ್ಧವಾದವು. ಆಗ ಜೈಮಿನಿ ಮೀಮಾಂಸ ಸೂತ್ರಗಳನ್ನು ರಚಿಸಿದ. ಈ ಸೂತ್ರಗಳ ಕಾಲ ಖಚಿತವಾಗಿಲ್ಲ. ಆದರೆ. ಸೂತ್ರ-ಸಾಹಿತ್ಯದಲ್ಲೆಲ್ಲ ಮೀಮಾಂಸಗಳ ಸೂತ್ರಗಳೇ ಬಹು ಪ್ರಾಚೀನವಾದವು. ವಿದ್ವಾಂಸರ ಅಭಿಪ್ರಾಯದಂತೆ ಈತನ ಕಾಲ ಸುಮಾರು ಕ್ರಿ. ಶ. ಎರಡನೆಯ ಶತಮಾನ. ಸೂತ್ರ ಸಾಹಿತ್ಯದಲ್ಲೆಲ್ಲ ಜೈಮಿನಿಯಿಂದ ರಚಿತವಾದ ಮೀಮಾಂಸ ಸೂತ್ರಗಳೇ ಹೆಚ್ಚು ಸಂಖ್ಯೆಯಿಂದ (2500) ಕೂಡಿದವು. ಇವುಗಳ ಮೂಲಕ ಜೈಮಿನಿ ಸುಮಾರು ಸಾವಿರ ವಿಷಯಗಳನ್ನು ಮಂಡಿಸಿದ್ದಾನೆ. ಇವು ವೇದದ ಕರ್ಮವಿಭಾಗವನ್ನು ಹೆಚ್ಚು ಆಧರಿಸಿಕೊಂಡು ವೇದಧರ್ಮವನ್ನು ಪುಷ್ಟಿಗೊಳಿಸುತ್ತವೆ. (ಕೆ.ಬಿ.ಆರ್.)

ಮಹಾಭಾರತದ ಪ್ರಕಾರ ಈತ ಕುತ್ಸ ಮಹರ್ಷಿಯ ವಂಶದವನೆಂದೂ ಋಗ್ವೇದಾಧ್ಯಾಯಿ ಪೈಲಮುನಿ. ಯಜರ್ವೇದಾಧ್ಯಾಯಿ ವೈಶಂಪಾಯನ, ಅಥರ್ವವೇದಪಾರಂಗತ ಸುಮಂತು ಇವರುಗಳ ಸಹಪಾಠಿಯೆಂದೂ ಪಾಂಡವರ ಮರಿಮಗ ಜನಮೇಜಯ ಮಾಡಿದ ಸರ್ಪಯಾಗದಲ್ಲಿ ಸಾಮಮಂತ್ರ ಪಠಿಸುವ ಉದ್ಗಾತೃವಾಗಿದ್ದನೆಂದೂ ಸರ್ಪಯಾಗದಿಂದ ಪ್ರಾಪ್ತವಾದ ಕುಷ್ಠರೋಗವನ್ನು ಜನಮೇಜಯ ಭಾರತ ಶ್ರವಣದಿಂದ ಪರಿಹರಿಸಿಕೊಂಡನಾದರೂ ಉಳಿದ ಅತ್ಯಲ್ಪ ಕುಷ್ಠವನ್ನು ಜೈಮಿನಿಯಿಂದ ರಚಿತವಾದ ಅಶ್ವಮೇಧಿಕ ಪರ್ವಶ್ರವಣದಿಂದ ಪರಿಹರಿಸಿಕೊಂಡನೆಂದೂ ಹೇಳಲಾಗಿದೆ.

ವರ್ಗ:ಹಿಂದೂ ಋಷಿಗಳು
ವರ್ಗ:ಮಹಾಭಾರತ
ಬೇಗೂರು ಕೋಟೆ ಶಿಲಾಶಾಸನ

{
  "type": "Feature",
  "geometry": { "type": "Point", "coordinates": [77.6231483, 12.8710993] },
  "properties": {
    "title": "[[]]",
    "description": "",
    "marker-symbol": "museum",
    "marker-size": "large",
    "marker-color": "0050d0"
  }
}

ಬೇಗೂರು ಕೋಟೆ ಶಿಲಾಶಾಸನವು ಬೆಂಗಳೂರಿನ ಬೇಗೂರಿನಲ್ಲಿರುವ ಕೋಟೆಯ ಚಾವಡಿಯ ಎರಡನೆಯ ಬಾಗಿಲಿನ ಬಲಭಾಗದಲ್ಲಿ ಇದೆ. ಈ ಶಾನಸ ಸುಮಾರು ಕ್ರಿ.ಶ ೯೫೦ರಲ್ಲಿ ಸ್ಥಾಪನೆಯಾಗಿದೆ. ಇದರ ಗಾತ್ರ 3 x 4’. ಇದು ಕನ್ನಡ ಲಿಪಿಯಲ್ಲಿ ಇದೆ. 
## ಶಾಸನ ಪಠ್ಯ 
ಎಪಿಗ್ರಾಫಿಯ ಕರ್ನಾಟಿಕದ ಒಂಭತ್ತನೇ ಸಂಪುಟದಲ್ಲಿ ಈ ಶಾಸನವು **BN93** ಸಂಖ್ಯೆಯಡಿ ದಾಖಲಾಗಿರುವ ಪಠ್ಯ ಈ ರೀತಿ ಇದೆ. 

ಅದೇ ಗ್ರಾಮದ ಕೋಟೆಯಲ್ಲಿ 2ನೇ ಬಾಗಿಲ ಬಲಭಾಗದ ಜಗಲಿಗೆ ಶೇರಿದ ಕಲ್ಲಿನಲ್ಲಿ

(ಮೇಲ್ಭಾಗ ಹೋಗಿದೆ)

…...ನಾಯ
ಪಮ್ರ್ಮಣನ್ದಿ
ಭಟ್ಟಾರಕರುರ
ವಿಕಾನ್ತಿ ರಸಿನ್ಥಾ
ನ್ತಿಯರಪ್ಪಮಂಕ
ಬ್ಭೆಕನ್ತಿಯರ್
…..
...ದ್ಧಾನ್ತನಿಲ್ಲಿಸಿದ
ಮಂಗಳ…

## ಅರ್ಥ 
.. .. .. Parmmanandi-bhattaaraka had this stone set up for Ravikanti-siddhanti, who was Mankabbe-kanti
## ಉಲ್ಲೇಖ 
## ಹೊರಕೊಂಡಿಗಳು
*ಕಲ್ಲು ಕತೆಯ ಹೇಳಿದೆ! , ಉದಯವಾಣಿ, ೧೯ಮೇ೨೦೧೮
*Inscription stones of city now on Google Maps, K.Sarumathi, The Hindu, 19May2018
*Inscription Stone of Bangalore, A physical verification project by Uday Kumar P L

ವರ್ಗ:ಬೆಂಗಳೂರಿನ ಶಿಲಾಶಾಸನಗಳು
ನೀಲಿ ಗಲ್ಲದ ಕಳ್ಳಿಪೀರ

ನೀಲಿ ಗಲ್ಲದ ಕಳ್ಳಿಪೀರವು ಭಾರತೀಯ ಉಪಖಂಡದಲ್ಲಿ ಮತ್ತು ಆಗ್ನೇಯ ಏಷ್ಯಾದ ಕೆಲವು ಭಾಗಗಳಲ್ಲಿ ಕಂಡುಬರುವ ಬೀ-ಈಟರ್ಗಳ ದೊಡ್ಡ ಜಾತಿಗೆ ಸೇರಿದೆ. ಅರಣ್ಯ ಪ್ರದೇಶಗಳಲ್ಲಿ ಕಂಡು ಬರುವ ಇದು ಮಲಯನ್ ಪ್ರದೇಶದಿಂದ ಭಾರತದ ಪಶ್ಚಿಮ ಘಟ್ಟಗಳಿಗವರೆಗೆ ವ್ಯಾಪಿಸಿದೆ. ಅದರ ಗಂಟಲಿನಲ್ಲಿ ಉದ್ದವಾದ ನೀಲಿ ಗರಿಗಳಿದ್ದು, ಇದರಿಂದ ಇದಕ್ಕೆ ಈ ಹೆಸರು ಬಂದಿದೆ. ಇವು ಇತರ ಚಿಕ್ಕದಾದ ಕಳ್ಳಿಪೀರಗಳಂತೆ ಗುಡಾರದಿಂದ ಕೂಡಿಲ್ಲ ಮತ್ತು ಸಕ್ರಿಯವಾಗಿಲ್ಲ. ಮತ್ತು ಇವುಗಳ ಬಾಲವು ಇತರ ಕಳ್ಳಿಪೀರಗಳ ಪ್ರಭೇದಗಳಲ್ಲಿ ಕಂಡುಬರುವ ಸುದೀರ್ಘವಾದ ಕೇಂದ್ರ ಬಾಲ ಗರಿಗಳನ್ನು ಹೊಂದಿರುವುದಿಲ್ಲ.

## ವಿವರಣೆ
ಈ ದೊಡ್ಡ ಗಾತ್ರದ ಕಳ್ಳಿಪೀರದ ಕೊಕ್ಕು ದೊಡ್ಡ ಕುಡಗೋಲು ಆಕಾರದದ್ದು ಮತ್ತು ಬಾಲದ ತುದಿಯ ಆಕಾರ ಚೌಕವಾಗಿರುತ್ತದೆ. ಹಕ್ಕಿಯ ಬಣ್ಣ ಹುಲ್ಲು ಹಸಿರಾಗಿದ್ದು, ಮುಖ, ಗಲ್ಲ ಮತ್ತು ಹಣೆ ವೈಡೂರ್ಯದಿಂದ ಕೂಡಿದೆ. ಹೊಟ್ಟೆಯ ಬಣ್ಣ ಹಳದಿಯಿಂದ ಆಲಿವ್ ಆಗಿದ್ದು, ಹಸಿರು ಅಥವ ನೀಲಿ ಬಣ್ಣದ ಗೆರೆಗಳಿರುತ್ತವೆ. ಈಶಾನ್ಯ ಭಾರತೀಯದಲ್ಲಿ ಕಂಡುಬರುವ ನೀಲಿ ಗಲ್ಲದ ಕಳ್ಳಿಪೀರವು, ಪೆನಿನ್ಸುಲರ್ ಇಂಡಿಯಾಗಿಂತ ಹೆಚ್ಚಿನ ಘಾಡವಾದ ಹಸಿರು ಬಣ್ಣವನ್ನು ಹೊಂದಿರುತ್ತದೆ.

## ವಿತರಣೆ ಮತ್ತು ಆವಾಸಸ್ಥಾನ
ಈ ಪ್ರಭೇದವು ಹೆಚ್ಚಾಗಿ ಮಧ್ಯಮ ಎತ್ತರದಲ್ಲಿ ಆದರೆ ೨೦೦೦ಮೀ ಎತ್ತರಕ್ಕಿಂತ ಕೆಳಗಿರುವ ವಿವಿಧ ಆವಾಸಸ್ಥಾನಗಳಲ್ಲಿ ಕಂಡುಬರುತ್ತದೆ. ಸಾಧಾರಣ ಎತ್ತರದ ಪ್ರದೇಶಗಳಲ್ಲಿರುವ ತೀಕ್ಷ್ಣವಾದ ಅರಣ್ಯ ಪ್ರದೇಶವು ಇದರ ವಿಶಿಷ್ಟ ಆವಾಸಸ್ಥಾನವಾಗಿದೆ. ಇದು ಏಕೈಕವಾಗಿ ಅಥವಾ ಮೂರರವರೆಗಿನ ಸಣ್ಣ ಗುಂಪುಗಳಲ್ಲಿ ಕಂಡುಬರುತ್ತದೆ. ಸತ್ಪುರ, ಪಶ್ಚಿಮ ಘಟ್ಟ, ಪೂರ್ವ ಘಟ್ಟ, ನೀಲಗಿರಿಸ್, ಚೋಟಾ ನಾಗ್ಪುರ್ ಮತ್ತು ಉಪ-ಹಿಮಾಲಯ ಕಾಡುಗಳ ಬೆಟ್ಟ ಪ್ರದೇಶಗಳಿಂದಲು ವರದಿಯಾಗಿದೆ.

## ವರ್ತನೆ
ಈ ಹಕ್ಕಿಯ ಕರೆ ಜೋರಾಗಿ ಇದೆ, ಆದರೆ ಆಗಾಗ್ಗೆ ಕರೆ ಮಾಡುವುದಿಲ್ಲ ಮತ್ತು ಹಸಿರು ಕಳ್ಳಿಪೀರಗಳಷ್ಟು ಸಕ್ರಿಯವಾಗಿಲ್ಲ. ಇವು ಭಾರತದಲ್ಲಿ ಫೆಬ್ರವರಿ ಇಂದ ಆಗಸ್ಟ್ ತನಕ ಸಂತಾನೋತ್ಪತ್ತಿ ಮಾಡುತ್ತವೆ. ಸಾಮಾನ್ಯವಾಗಿ ಗೂಡಿನ ಉತ್ಖನನವು ಮೊಟ್ಟೆಗಳಿಡುವ ಒಂದು ತಿಂಗಳ ಮೊದಲು ಪ್ರಾರಂಭವಾಗುತ್ತದ ಮತ್ತು ಇದರ ಗೂಡು ಮಣ್ಣಿನ ದಂಡೆಯಲ್ಲಿ ಆಳವಾದ ಸುರಂಗದೊಳಗಿರುತ್ತದೆ. ಇದರಲ್ಲಿ ನಾಲ್ಕು ಗೋಳಾಕಾರದ ಮತ್ತು ಬಿಳಿ ಮೊಟ್ಟೆಗಳನ್ನು ಹಾಕುತ್ತವೆ.. ಇವುಗಳ ಮುಖ್ಯ ಆಹಾರ ಜೇನು ನೊಣಗಳಾಗಿರುತ್ತವೆ.

## ಗ್ಯಾಲರಿ 

File:Blue-bearded bee-eater in Thailand.jpg|thumb| ಥೈಲ್ಯಾಂಡ್ ನಲ್ಲಿ ಕಂಡುಬಂದ ನೀಲಿ ಗಲ್ಲದ ಕಳ್ಳಿಪೀರ
File:Blue-bearded Bee-eater.jpg|thumb|ನೀಲಿ ಗಲ್ಲದ ಕಳ್ಳಿಪೀರ
File:Blue-bearded Bee-eater.ogv

## ಬಾಹ್ಯ ಕೊಂಡಿಗಳು
* ‌Xeno-Canto(ಧ್ವನಿ ರೆಕಾರ್ಡಿಂಗ್ಗಳು)
* Oriental Bird Images (ಚಿತ್ರಗಳು) 

## ಉಲ್ಲೇಖಗಳು
ವಸಿಷ್ಠ

**ವಸಿಷ್ಠ** - ಬ್ರಹ್ಮರ್ಷಿ, ಬ್ರಹ್ಮನ ಮಾನಸಪುತ್ರರಲ್ಲಿ ಒಬ್ಬ. ಕಶ್ಯಪನಿಗೆ ಅದಿತಿಯಲ್ಲಿ ಮಿತ್ರಾ ವರುಣರೆಂಬ ಅವಳಿ ಮಕ್ಕಳು ಹುಟ್ಟಿದರು. ಇವರಿಬ್ಬರು ಒಮ್ಮೆ ಮಾಡಿದ ಯಜ್ಞಕ್ಕೆ ದೇವತೆಗಳು, ಗಂಧರ್ವರು, ಪಿತೃಗಳಲ್ಲದೆ, ಅಪ್ಸರೆಯರಲ್ಲೆಲ್ಲ ಹೆಚ್ಚು ಸುಂದರಿಯಾದ ಊರ್ವಶಿಯೂ ಬಂದಳು. ದೀಕ್ಷಾಬದ್ಧರಾಗಿದ್ದ ಇವರಿಬ್ಬರ ದೃಷ್ಟಿ ಊರ್ವಶಿಯ ಮೇಲೆ ಬಿತ್ತು. ಇಬ್ಬರೂ ವಿಕಾರ ವಶರಾದರು. ಅಖಂಡನಿಷ್ಠೆಯಿಂದ ಪಾಲಿಸಿದ್ದ ಇವರ ಬ್ರಹ್ಮಚರ್ಯ ಸಡಿಲವಾಯಿತು. ಇಬ್ಬರಿಗೂ ವೀರ್ಯಸ್ಖಲನವಾಗಿ ಅದನ್ನು ಒಂದು ಕುಂಭದಲ್ಲಿಟ್ಟರು. ಅದರಲ್ಲಿ ಇಬ್ಬರು ಮಕ್ಕಳು ಜನಿಸಿದರು. ಮೊದಲನೆಯ ಮಗು ಅಗಸ್ತ್ಯ. ಆಮೇಲೆ ಕುಂಭದಲ್ಲಿದ್ದ ನೀರನ್ನು ಸರೋವರದಲ್ಲಿ ಚೆಲ್ಲಿದಾಗ ಅದರಲ್ಲಿದ್ದ ಎರಡನೆಯ ಮಗು ಸರೋವರದಲ್ಲಿ ತೇಲುತ್ತ ಬಂದು ಒಂದು ಕಮಲ ದಳದ ಮೇಲೆ ಕುಳಿತಿತು. ಇದು ವಿಶಿಷ್ಟರೀತಿಯಲ್ಲಿ ಜನಿಸಿದ್ದರಿಂದ ಇದಕ್ಕೆ ವಸಿಷ್ಠನೆಂದು ಹೆಸರಾಯಿತು. ಅಗಸ್ತ್ಯ ಹುಟ್ಟಿದ ಕೂಡಲೆ ಮಿತ್ರನಿಗೆ ನಾನು ನಿನ್ನ ವೀರ್ಯದಿಂದ ಹುಟ್ಟಿದವನಲ್ಲ ಎಂದುದರಿಂದ ವಸಿಷ್ಠ ಮಿತ್ರನ ಮಗನೆಂದಾಯಿತು.

## ವ್ಯುತ್ಪತ್ತಿ
ವಶಿಷ್ಠ‍ವನ್ನು ವಸಿಷ್ಠ ಎಂದೂ ಉಚ್ಚರಿಸಲಾಗುತ್ತದೆ ಮತ್ತು ಸಂಸ್ಕೃತದಲ್ಲಿ "ಅತ್ಯುತ್ತಮ", "ಅತ್ಯುತ್ತಮ" ಅಥವಾ "ಶ್ರೀಮಂತ". ಮೊನಿಯರ್-ವಿಲಿಯಮ್ಸ್ ಪ್ರಕಾರ, ಇದನ್ನು ಕೆಲವೊಮ್ಮೆ ಪರ್ಯಾಯವಾಗಿ ವಶಿಷ್ಠ ಅಥವಾ ವಸಿಷ್ಠ  ಎಂದು ಉಚ್ಚರಿಸಲಾಗುತ್ತದೆ. 
## ವಿವರ
ಅರುಂಧತಿ ಈತನ ಪತ್ನಿ. ಇವರಿಬ್ಬರ ಮಗ ಶಕ್ತಿ. ಶಕ್ತಿಯ ಪತ್ನಿ ಅದೃಶ್ಯಂತಿ. ಇವರ ಮಗ ಪರಾಶರ. ಪರಾಶರನಿಗೆ ಮತ್ಸ್ಯಗಂಧಿಯಲ್ಲಿ ಜನಿಸಿದವ ವೇದವ್ಯಾಸ. ವಸಿಷ್ಠ ಯಜ್ಞದಲ್ಲಿ ತೊಡಗಿದ್ದಾಗ, ಜರೂಥನೆಂಬ ರಾಕ್ಷಸ ಅದನ್ನು ಕೆಡಿಸಲು ಯತ್ನಿಸಿದಾಗ ವಸಿಷ್ಠ ಅಗ್ನಿಯ ಸಹಾಯದಿಂದ ಅವನನ್ನು ಕೊಲ್ಲಿಸಿದ. ಕಾರ್ತವೀರ್ಯಾರ್ಜುನ ವಸಿಷ್ಠನ ಆಶ್ರಮ ದಹಿಸಿದ್ದರಿಂದ ವಸಿಷ್ಠ ಅವನಿಗೆ ಶಾಪ ಕೊಟ್ಟ. ಋಷಿಗಳು ಭಿನ್ನಜಾತಿ ಸ್ತ್ರೀಯರಲ್ಲಿ ಜನಿಸಿದರೂ ಅವರ ತಪಸ್ಸು ಮತ್ತು ವಿದ್ಯೆಗಳೇ ಅವರ ಮಹಿಮೆಗೆ ಕಾರಣ ಎಂದು ವಸಿಷ್ಠ ಕರಾಳಜನಕನೊಂದಿಗೆ ನಡೆದ ಸಂವಾದದಲ್ಲಿ ವಾದಿಸಿದ. 
## ವಸಿಷ್ಠ ವಿಶ್ವಾಮಿತ್ರರ ದ್ವೇಷ
ವಸಿಷ್ಠ ತನ್ನ ತೇಜಸ್ಸಿನಿಂದ ರಾಕ್ಷಸರನ್ನು ನಿಗ್ರಹಿಸಿ ಇಂದ್ರನನ್ನು ಕಾಪಾಡಿದ. ಗೋಮಹಿಮೆಯ ವಿಷಯವಾಗಿ ಕಲ್ಮಾಷಪಾದನ ಸಂಗಡ ವಸಿಷ್ಠ ಸಂವಾದ ನಡೆಸಿದ. ವಸಿಷ್ಠನ ಬಳಿ ಇದ್ದ ನಂದಿನಿಧೇನುವನ್ನು ಪಡೆಯಲಾರದೆ ವಿಶ್ವಾಮಿತ್ರ ವಸಿಷ್ಠನನ್ನು ದ್ವೇಷಿಸುವುದರೊಂದಿಗೆ ಬ್ರಹ್ಮರ್ಷಿಯಾಗಲು ಘೋರತಪಸ್ಸನ್ನು ಮಾಡಿ ವಸಿಷ್ಠನ ಅನುಗ್ರಹದಿಂದಲೇ ಬ್ರಹ್ಮರ್ಷಿಯಾದ (ಮಹಾಭಾರತ). ನೃಗ ಮಹಾರಾಜನೂ ವಸಿಷ್ಠನೂ ಒಬ್ಬರಿಗೊಬ್ಬರು ಶಾಪಕೊಟ್ಟರೆಂದು ರಾಮಾಯಣದಲ್ಲಿದೆ. ಆಪವ-ನಾಮಕ ಪ್ರಜಾಪತಿಗಳಾದ ಬ್ರಹ್ಮದೇವ ಒಬ್ಬ ಸುಂದರ ಸ್ತ್ರೀಯನ್ನು ಸೃಷ್ಟಿ ಮಾಡಿದ. ಈಕೆ ಮಹಾತಪಸ್ವಿನಿ. ವಸಿಷ್ಠರು ಈಕೆಯನ್ನು ಪತ್ನಿಯಾಗಿ ಸ್ವೀಕರಿಸಿದರು. ಇವರಲ್ಲಿ ಇವಳಿಗೆ ವೀರನೆಂಬ ಮಗ ಹುಟ್ಟಿದ(ಹರಿವಂಶ). ಆತ ಕರ್ದಮ ಮುನಿಯ ಏಳನೆಯ ಮಗಳಾದ ಊರ್ಜಾದೇವಿಯನ್ನು ಮದುವೆಯಾಗಿ ಚಿತ್ರಕೇತು, ಸುರೋಚಿ, ವಿರಜ, ಮಿತ್ರ, ಉಲ್ಬಣ, ವಸುಭೃಧ್ಯಾನ, ದ್ಯುಮಂತರೆಂಬ ಏಳು ಮಕ್ಕಳನ್ನು ಪಡೆದ(ಭಾಗವತ). ಹರಿಶ್ಚಂದ್ರನ ಸತ್ಯಸಂಧತೆಯ ಬಗ್ಗೆ ವಿಶ್ವಾಮಿತ್ರನೊಡನೆ ವಾಗ್ವಾದ ನಡೆಸಿ ಕಡೆಗೆ ವಸಿಷ್ಠನೇ ಗೆದ್ದನೆಂದು ದೇವೀ ಭಾಗವತದಿಂದ ತಿಳಿದುಬರುತ್ತದೆ.[
 

## ವಸಿಷ್ಠ ದೇವಾಲಯಗಳು
ಗುವಾಹಟಿ, ಭಾರತ ನಲ್ಲಿ ವಶಿಷ್ಠರಿಗೆ ಸಮರ್ಪಿತವಾದ ಆಶ್ರಮವಿದೆ. ಈ ಆಶ್ರಮವು ಗುವಾಹಟಿ ನಗರದ ದಕ್ಷಿಣಕ್ಕೆ ಅಸ್ಸಾಂ-ಮೇಘಾಲಯ ಗಡಿಗೆ ಸಮೀಪದಲ್ಲಿದೆ ಮತ್ತು ಇದು ಗುವಾಹಟಿಯ ಪ್ರಮುಖ ಪ್ರವಾಸಿ ಆಕರ್ಷಣೆಯಾಗಿದೆ. ವಶಿಷ್ಠರ ದೇವಾಲಯವು ಹಿಮಾಚಲ ಪ್ರದೇಶದ ವಸಿಷ್ಠ ಗ್ರಾಮದಲ್ಲಿದೆ. ವಶಿಷ್ಠ ಗುಹೆ, ಶಿವಪುರಿಯಲ್ಲಿರುವ ಗಂಗಾ ದಡದಲ್ಲಿರುವ ಒಂದು ಗುಹೆ, ಋಷಿಕೇಶನಿಂದ ೧೮ ಕಿಮೀ ದೂರದಲ್ಲಿ ಸ್ಥಳೀಯವಾಗಿ ಅವನ ಚಳಿಗಾಲದ ವಾಸಸ್ಥಾನವೆಂದು ನಂಬಲಾಗಿದೆ ಮತ್ತು ಶಿವನ ದೇವಾಲಯವನ್ನು ಹೊಂದಿದೆ, ಅರುಂಧತಿ ಗುಹೆ ಕೂಡ ಹತ್ತಿರದಲ್ಲಿದೆ.

ಕೇರಳದ ತ್ರಿಶೂರ್ ಜಿಲ್ಲೆಯ ಅರಟ್ಟುಪುಳ ಗ್ರಾಮದ ಅರಟ್ಟುಪುಳ ಶ್ರೀ ಧರ್ಮಶಾಸ್ತ ಎಂದು ಕರೆಯಲ್ಪಡುವ ಅರಟ್ಟುಪುಳ ದೇವಸ್ಥಾನದಲ್ಲಿ ಗುರು ವಶಿಷ್ಠರು ಸಹ ಪ್ರಾಥಮಿಕ ದೇವತೆಯಾಗಿದ್ದಾರೆ. ಪ್ರಸಿದ್ಧ ಅರಟ್ಟುಪುಳ ಪೂರಂ ವಾರ್ಷಿಕ ಆಚರಣೆಯಾಗಿದ್ದು, ಶ್ರೀರಾಮನು ತ್ರಿಪ್ರಯಾರ್ ದೇವಸ್ಥಾನದಿಂದ ಅರಟ್ಟುಪುಳ ದೇವಸ್ಥಾನದಲ್ಲಿ ತನ್ನ ಗುರುವಿಗೆ ನಮನ ಸಲ್ಲಿಸಲು ಬರುತ್ತಾನೆ.
## ಸಹ ನೋಡಿ
* ಅಗಸ್ತ್ಯ
* ಅತ್ರಿ
* ಕಶ್ಯಪ

## ಉಲ್ಲೇಖ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ವರ್ಗ:ರಾಮಾಯಣದ ಪಾತ್ರಗಳು
ಪುಲಸ್ತ್ಯ

ಪುಲಸ್ತ್ಯ ಸಪ್ತರ್ಷಿಗಳಲ್ಲಿ ಒಬ್ಬ. ಬ್ರಹ್ಮನ ಮಾನಸ ಪುತ್ರ. ಕೃತಯುಗದ ಅಂತ್ಯ ಭಾಗದಲ್ಲಿ ಮೇರುಪರ್ವತದ ತಪ್ಪಲಲ್ಲಿ ತಪಸ್ಸು ಮಾಡಿಕೊಂಡಿದ್ದ. ತೃಣಬಿಂದು ಮುನಿಯ ಮಗಳಾದ ಗೋ ಎಂಬಾಕೆಯನ್ನು ಮದುವೆಯಾದ. ವಿಶ್ರವಸ ಇವನ ಹಿರಿಯ ಮಗ (ಒಂದು ಐತಿಹ್ಯಯದ ಪ್ರಕಾರ ಪುಲಸ್ತ್ಯನ ಅರ್ಧ ಭಾಗವೇ ಸಾಕಾರಗೊಂಡು ವಿಶ್ರವಸನ ರೂಪ ತಳೆಯಿತು). ಕಾರ್ತವೀರ್ಯಾರ್ಜುನನ ಮೇಲೆ ಯುದ್ಧಮಾಡಿ ಸೆರೆ ಸಿಕ್ಕ ರಾವಣನನ್ನು ಈತ ಬಿಡಿಸಿದ. ಕರ್ದಮ ಬ್ರಹ್ಮನ ಮಗಳಾದ ಹವಿರ್ಭುಕ್ ಎಂಬಾಕೆಯನ್ನು ಮದುವೆಯಾಗಿ ಅಗಸ್ತ್ಯನನ್ನು ಪಡೆದ. ಇಲಬಿಲೆ ಎಂಬಾಕೆಯಲ್ಲಿ ಕುಬೇರನನ್ನು ಕೇಶಿನಿ ಎಂಬಾಕೆಯಲ್ಲಿ ರಾವಣಾದಿಗಳನ್ನೂ ಪ್ರೀತಿ ಎಂಬಾಕೆಯಲ್ಲಿ ದಂಭೋಳಿಯನ್ನೂ ಪಡೆದ. ಸಂಧ್ಯಾ, ಪ್ರತೀಚ್ಯಾ ಎಂಬ ಇನ್ನಿಬ್ಬರು ಇವನ ಹೆಂಡತಿಯರು. ಭೂಪ್ರದಕ್ಷಿಣೆಯ ವಿಷಯವಾಗಿ ಈತ ಬ್ರಹ್ಮನೊಂದಿಗೆ ಸಂವಾದ ಮಾಡಿದ. ತನ್ನ ತಂದೆಯಾದ ಶಕ್ತಿಮುನಿಯನ್ನು ರಾಕ್ಷಸ ನುಂಗಿದನೆಂದು ಪರಾಶರಮುನಿ ರಾಕ್ಷಸಕುಲ ವಿನಾಶಕ್ಕೆಂದು ಯಜ್ಞ ಮಾಡತೊಡಗಿದಾಗ ಈತ ಅಲ್ಲಿಗೆ ಹೋಗಿ ಬೇಡಿ ಯಜ್ಞವನ್ನು ನಿಲ್ಲಿಸಿದ. 

## ದಂತಕಥೆ 
### ಮೂಲ 
ಈ ಋಷಿಯು ಬ್ರಹ್ಮನ ಕಿವಿಯಿಂದ ಹೊರಹೊಮ್ಮಿದನೆಂದು ಭಾಗವತ ಪುರಾಣ ಹೇಳಲಾಗಿದೆ. 
### ಮಕ್ಕಳು
ರಾಮಾಯಣವು ಪುಲಸ್ತ್ಯ ಹಾಗೂ ಮಾನಿನಿಯ ವಿವಾಹವನ್ನು ಮತ್ತು ಅವನ ಮಗ ವಿಶ್ರವನ ಜನನವನ್ನು ವಿವರಿಸುತ್ತದೆ. ಒಮ್ಮೆ ಪುಲಸ್ತ್ಯನು ಮೇರು ಪರ್ವತದ ಇಳಿಜಾರಿನಲ್ಲಿರುವ ತೃಣಬಿಂದುವಿನ ಆಶ್ರಮದಲ್ಲಿ ತಪಸ್ಸಿನಲ್ಲಿ ನಿರತನಾಗಿದ್ದನು. ಅವರು ತಪಸ್ಸಿನಲ್ಲಿ ನಿರತರಾಗಿದ್ದಾಗ ಹಲವಾರು ಯೌವನದ ಕನ್ಯೆಯರು, ಇತರ ಋಷಿಗಳ ಪುತ್ರಿಯರು, ನಾಗಕನ್ಯೆಯರು ಮತ್ತು ಅಪ್ಸರೆಯರಿಂದ ವಿಚಲಿತರಾದರು. ಅವರು ತಮ್ಮ ಸಂಗೀತ ವಾದ್ಯಗಳನ್ನು ನುಡಿಸಿದರು ಮತ್ತು ನೃತ್ಯ ಮಾಡಿದರು, ಅವರ ಗಮನವನ್ನು ಬೇರೆಡೆಗೆ ತಿರುಗಿಸಲು ಪ್ರಯತ್ನಿಸಿದರು. ಕೋಪಗೊಂಡ ಪುಲಸ್ತ್ಯನು ತನ್ನ ದೃಷ್ಟಿಗೆ ಬೀಳುವವರಲ್ಲಿ ಅವಳು ತಕ್ಷಣವೇ ಗರ್ಭಧರಿಸುತ್ತಾಳೆ ಎಂದು ಘೋಷಿಸಿದನು. ಬ್ರಾಹ್ಮಣನ ಶಾಪದಿಂದ ಭಯಭೀತರಾದ ಹುಡುಗಿಯರು ಕಣ್ಮರೆಯಾದರು. ಈ ಕ್ಷಣದಲ್ಲಿ, ಶಾಪವನ್ನು ಕೇಳಿದಾಗ ತೃಣಬಿಂದುವಿನ ಮಗಳು ಮಾನಿನಿಯು ತನ್ನ ಸ್ನೇಹಿತರನ್ನು ಹುಡುಕುತ್ತಾ ಋಷಿಯ ಬಳಿ ಅಲೆದಾಡಿದಳು. ಅವಳು ಗರ್ಭಿಣಿಯಾಗಿದ್ದಳು ಮತ್ತು ತನ್ನ ಸ್ಥಿತಿಯನ್ನು ತನ್ನ ತಂದೆಗೆ ವರದಿ ಮಾಡಲು ಧಾವಿಸಿದಳು. ಋಷಿ ತೃಣಬಿಂದು ತನ್ನ ಮಗಳನ್ನು ಮದುವೆಯಾಗಲು ಪುಲಸ್ತ್ಯನನ್ನು ವಿನಂತಿಸಿದನು ಮತ್ತು ನಂತರ ಅವನು ಒಪ್ಪಿಕೊಂಡನು ಮತ್ತು ಇಬ್ಬರೂ ಆಶ್ರಮದಲ್ಲಿ ಒಟ್ಟಿಗೆ ವಾಸಿಸುತ್ತಿದ್ದರು. ತನ್ನ ಹೆಂಡತಿಯ ಸದ್ವರ್ತನೆಯಿಂದ ಸಂತುಷ್ಟನಾದ ಪುಲಸ್ತ್ಯನು ತಮ್ಮ ಮಗುವಿಗೆ ಅವಳ ಪುಣ್ಯವನ್ನು ಆನುವಂಶಿಕವಾಗಿ ಪಡೆಯುತ್ತಾನೆ ಮತ್ತು ಅವನನ್ನು ವಿಶ್ರವ ಎಂದು ಹೆಸರಿಸಲಾಗುವುದು ಎಂದು ಘೋಷಿಸಿದನು.

ವಿಶ್ರವನಿಗೆ ಇಬ್ಬರು ಹೆಂಡತಿಯರು ಇದ್ದರು, ಅವನ ಮಕ್ಕಳು ರಾವಣ, ಶೂರ್ಪನಖ, ಕುಂಭಕರ್ಣ, ವಿಭೀಷಣರಿಗೆ, ಇಲಾವಿದನು ಮತ್ತು ಕುಬೇರ.

ಪುಲಸ್ತ್ಯ ಅಗಸ್ತ್ಯನ ತಂದೆಯೂ ಹೌದು.

### ಭೀಷ್ಮನ ಭೇಟಿ
ಭೀಷ್ಮನು ಗಂಗಾ ನದಿಯ ಪವಿತ್ರ ಮೂಲವಾದ ಗಂಗದ್ವಾರದ ಬಳಿ ವಾಸಿಸುತ್ತಿದ್ದನು. ಪುಲಸ್ತ್ಯನು ತನ್ನ ತಪಸ್ಸಿನಿಂದ ಸಂತುಷ್ಟನಾಗಿ ಭೀಷ್ಮನ ಮುಂದೆ ತನ್ನ ಅಸ್ತಿತ್ವವನ್ನು ತಿಳಿಸುತ್ತಾನೆ. ಭೀಷ್ಮನು ನೀರನ್ನು ಅರ್ಪಿಸುತ್ತಾನೆ ಮತ್ತು ಋಷಿಗೆ ತನ್ನ ಗೌರವವನ್ನು ಸಲ್ಲಿಸುತ್ತಾನೆ. ಸಂತಸಗೊಂಡ ಪುಲಸ್ತ್ಯನು ಭೀಷ್ಮನಿಗೆ ಬ್ರಹ್ಮನಿಂದ ತನಗೆ ಕಲಿಸಿದ ಧರ್ಮಮಾರ್ಗದ ಕುರಿತು ಉಪದೇಶಿಸುತ್ತಾನೆ.

### ನಿರೂಪಕ
ಕೆಲವು ಪುರಾಣಗಳನ್ನು ಮನುಕುಲಕ್ಕೆ ತಿಳಿಸುವ ಮಾಧ್ಯಮವಾಗಿ ಅವನು ಕಾರ್ಯನಿರ್ವಹಿಸುತ್ತಾನೆ.. ಅವರು ಬ್ರಹ್ಮನಿಂದ ವಿಷ್ಣು ಪುರಾಣವನ್ನು ಪಡೆದರು ಮತ್ತು ಅದನ್ನು ಪರಾಶರನಿಗೆ ತಿಳಿಸಿದರು, ಅವರು ಅದನ್ನು ಮನುಕುಲಕ್ಕೆ ತಿಳಿಯಪಡಿಸಿದರು.

ಪುಲಸ್ತ್ಯನು ವಾಮನ ಪುರಾಣದಲ್ಲಿ ನಾರದನ ಪ್ರಶ್ನೆಗಳಿಗೆ ಪುರಾಣಗಳನ್ನು ಹೇಳುವ ಮೂಲಕ ಉತ್ತರಿಸುತ್ತಾನೆ.

## ಉಲ್ಲೇಖಗಳು
ವರ್ಗ:ಹಿಂದೂ ಋಷಿಗಳು
ವರ್ಗ:ಪುರಾಣ ಪುರುಷ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ಚಕ್ರವಾಕ

thumb

**ಚಕ್ರವಾಕ** ಪಕ್ಷಿಯು ಅನಾಟಿಡಿ ಕುಟುಂಬದ ಸದಸ್ಯವಾಗಿದೆ. ಇದು ವಿಶಿಷ್ಟ ಲಕ್ಷಣದ ಜಲಪಕ್ಷಿಯಾಗಿದ್ದು, ಇದರ ಉದ್ದ ೫೮ ರಿಂದ ೭೦ ಸೆ.ಮೀ. ಮತ್ತು ರೆಕ್ಕೆಯಗಲ ೧೧೦ರಿಂದ ೧೩೫ ಸೆ.ಮೀ. ಇರುತ್ತದೆ. ಶರೀರದ ಮೇಲೆ ಇದು ಕಿತ್ತಳೆ ಕಂದು ಬಣ್ಣದ ಗರಿಗಳನ್ನು ಹೊಂದಿದ್ದು, ತಲೆ ತಿಳಿ ಬಣ್ಣದ್ದಾಗಿರುತ್ತದೆ. ಬಾಲ ಮತ್ತು ರೆಕ್ಕೆಗಳಲ್ಲಿನ ಹಾರಾಟದ ಗರಿಗಳು ಕಪ್ಪಾಗಿರುತ್ತವೆ ಮತ್ತು ಇದಕ್ಕೆ ವಿರುದ್ಧವಾಗಿ ಗುಪ್ತವಾದ ರೆಕ್ಕೆ ಗರಿಗಳು ಬಿಳಿ ಬಣ್ಣದ್ದಾಗಿರುತ್ತವೆ. ಇದು ವಲಸೆ ಹಕ್ಕಿಯಾಗಿದ್ದು, ಚಳಿಗಾಲಗಳನ್ನು ಭಾರತೀಯ ಉಪಖಂಡದಲ್ಲಿ ಕಳೆಯುತ್ತದೆ ಮತ್ತು ಆಗ್ನೇಯ ಯೂರೋಪ್ ಹಾಗೂ ಮಧ್ಯ ಏಷ್ಯಾದಲ್ಲಿ ಸಂತಾನೋತ್ಪತ್ತಿ ಮಾಡುತ್ತದೆ. ಉತ್ತರ ಆಫ಼್ರಿಕಾದಲ್ಲಿ ಸಣ್ಣ ಸಂಖ್ಯೆಯಲ್ಲಿ ಚಕ್ರವಾಕಗಳು ನೆಲೆಸಿವೆ. ಇದರ ಕೂಗು ಗಟ್ಟಿಯಾಗಿದೆ (ಕಾರಿನ ಹಾರನ್ನಿನಂತೆ).

ಚಕ್ರವಾಕವು ಬಹುತೇಕವಾಗಿ ಕೆರೆಗಳು, ಜಲಾಶಯಗಳು ಮತ್ತು ನದಿಗಳಂತಹ ಒಳನಾಡಿನ ಜಲಸಮೂಹಗಳಲ್ಲಿ ವಾಸಿಸುತ್ತದೆ. ಗಂಡು ಮತ್ತು ಹೆಣ್ಣು ಹಕ್ಕಿ ದಂಪತಿಗಳು ಚಿರವಾದ ಬಂಧನವನ್ನು ಹೊಂದಿರುತ್ತವೆ ಮತ್ತು ಗೂಡು ನೀರಿನಿಂದ ಬಹಳಷ್ಟು ದೂರವಿರಬಹುದು, ಕಡಿಬಂಡೆಯಲ್ಲಿನ ಬಿರುಕು ಅಥವಾ ರಂಧ್ರ, ಮರ ಅಥವಾ ಹೋಲುವ ಸ್ಥಳದಲ್ಲಿ. ಸುಮಾರು ಎಂಟು ಮೊಟ್ಟೆಗಳನ್ನು ಇಡಲಾಗುತ್ತದೆ ಮತ್ತು ಕೇವಲ ಹೆಣ್ಣು ಹಕ್ಕಿಯು ಸುಮಾರು ನಾಲ್ಕು ವಾರಗಳು ಮೊಟ್ಟೆಗಳನ್ನು ಮರಿ ಮಾಡುತ್ತದೆ. ಮರಿಗಳನ್ನು ಗಂಡು ಮತ್ತು ಹೆಣ್ಣು ಎರಡೂ ಹಕ್ಕಿಗಳು ಪೋಷಿಸುತ್ತವೆ ಮತ್ತು ಹೊರಬಂದ ಮೇಲೆ ಮರಿಗಳು ಸುಮಾರು ಎಂಟು ವಾರಗಳು ಗರಿಗಳನ್ನು ಬರಿಸಿಕೊಳ್ಳುತ್ತವೆ.

ಇದರ ಕೂಗು ಜೋರಾದ, ಮೂಗಿನಿಂದ ಹೊರಡುವ ಸ್ವರವಾಗಿದ್ದು, ಗಂಡು ಮತ್ತು ಹೆಣ್ಣು ಪಕ್ಷಿಗಳು ಹೊರಡಿಸುವ ಕೂಗುಗಳ ನಡುವೆ ವ್ಯತ್ಯಾಸವನ್ನು ಗ್ರಹಿಸುವುದು ಸಾಧ್ಯವಿದೆ. ಚಕ್ರವಾಕವು ನೆಲದ ಮೇಲೆ ಮತ್ತು ಗಾಳಿಯಲ್ಲಿ ಹಾರುತ್ತಿರುವಾಗ ಎರಡೂ ಕಡೆ ಕೂಗುತ್ತದೆ, ಮತ್ತು ಶಬ್ದಗಳು ಸಂದರ್ಭಗಳಿಗೆ ಅನುಗುಣವಾಗಿ ಬದಲಾಗುತ್ತವೆ.

ಕೊಕ್ಕು ಕಪ್ಪು ಬಣ್ಣದ್ದಾಗಿದೆ ಮತ್ತು ಕಾಲುಗಳು ಗಾಢ ಬೂದು ಬಣ್ಣದ್ದಾಗಿವೆ. ಹೆಣ್ಣು ಗಂಡನ್ನು ಹೋಲುತ್ತದೆ ಆದರೆ ಸ್ವಲ್ಪ ತಿಳಿ ಬಣ್ಣದ, ಬಿಳಿಯಾಗಿರುವ ತಲೆ ಮತ್ತು ಕತ್ತನ್ನು ಹೊಂದಿರುತ್ತದೆ ಮತ್ತು ಕಪ್ಪು ಕತ್ತುಪಟ್ಟಿಯನ್ನು ಹೊಂದಿರುವುದಿಲ್ಲ. ಎರಡೂ ಲಿಂಗಗಳಲ್ಲಿ ಬಣ್ಣಗಳು ಬದಲಾಗುತ್ತವೆ ಮತ್ತು ರೆಕ್ಕೆಗಳು ವಯಸ್ಸಾದಂತೆ ಮಸುಕಾಗುತ್ತವೆ. ಸಂತಾನೋತ್ಪತ್ತಿ ಋತುವಿನ ಕೊನೆಯಲ್ಲಿ ಪಕ್ಷಿಗಳು ಗರಿಗಳನ್ನು ಉದುರಿಸಿಕೊಳ್ಳುತ್ತವೆ ಮತ್ತು ಗಂಡು ತನ್ನ ಕಪ್ಪು ಕತ್ತುಪಟ್ಟಿಯನ್ನು ಕಳೆದುಕೊಳ್ಳುತ್ತದೆ. ಆದರೆ ಡಿಸೆಂಬರ್ ಮತ್ತು ಎಪ್ರಿಲ್ ನಡುವೆ ಮತ್ತೊಂದು ಸುತ್ತಿನ ಗರಿ ಉದುರುವಿಕೆಯಲ್ಲಿ ಈ ಪಟ್ಟಿ ಮತ್ತೆ ಬರುತ್ತದೆ. ಹರೆಯದ ಚಕ್ರವಾಕಗಳು ಹೆಣ್ಣನ್ನು ಹೋಲುತ್ತವೆ ಆದರೆ ಬಣ್ಣ ಕಂದಿನ ಹೆಚ್ಚು ಗಾಢ ಛಾಯೆಯಿರುತ್ತದೆ.

## ಉಲ್ಲೇಖಗಳು
ವರ್ಗ:ಪಕ್ಷಿಗಳು
ಆಂಜನೇಯ ದೇವಸ್ಥಾನ ಹಾರೊಹಳ್ಳಿ ಶಿಲಾಶಾಸನ

{
  "type": "Feature",
  "geometry": { "type": "Point", "coordinates": [77.58014, 13.13069] },
  "properties": {
    "title": "[[]]",
    "description": "",
    "marker-symbol": "museum",
    "marker-size": "large",
    "marker-color": "0050d0"
  }
}

ಹಾರೊಹಳ್ಳಿ ಆಂಜನೇಯ ಸ್ವಾಮಿ ದೇವಸ್ಥಾನದ ಶಿಲಾಶಾಸನವು ಬೆಂಗಳೂರಿನ ಹೊರವಲಯದ ಹಾರೊಹಳ್ಳಿಯಲ್ಲಿದೆ. ಇದು ಬೆಂಗಳೂರು ಕನಕಪುರ ರಸ್ತೆಯಲ್ಲಿ ಸಿಗುವ ಒಂದು ದೇವಸ್ಥಾನದಲ್ಲಿದೆ. ಈ ಶಾನಸ ಸುಮಾರು ಕ್ರಿ.ಶ ೧೫೩೦ರಲ್ಲಿ ಸ್ಥಾಪನೆಯಾಗಿದೆ. ಇದರ ಗಾತ್ರ 5'X2'11". ಇದು ಕನ್ನಡ ಲಿಪಿಯಲ್ಲಿ ಇದೆ. ಇದನ್ನು ವಿಜಯನಗರ ಸಾಮ್ರಾಜ್ಯದ ಆಡಳಿತದ ಸಮಯದಲ್ಲಿ ಸ್ಥಾಪಿಸಲಾಗಿತ್ತು. 

## ಶಾಸನ ಪಠ್ಯ 
ಎಪಿಗ್ರಾಫಿಯ ಕರ್ನಾಟಿಕದ ಒಂಭತ್ತನೇ ಸಂಪುಟದಲ್ಲಿ ಈ ಶಾಸನವು **BN28** ಸಂಖ್ಯೆಯಡಿ ದಾಖಲಾಗಿರುವ ಪಠ್ಯ ಈ ರೀತಿ ಇದೆ. 
ಅದೇ ಹೋಬಳಿ ಹಾರೋಹಳ್ಳಿ ಗ್ರಾಮದ ಆಂಜುನೇಯ ದೇವಾಲಯದ ಬಳಿ ನೆಟ್ಟರುವ ಕಲ್ಲಿನಲ್ಲಿ 

1.    ಸ್ವಸ್ತಿಶ್ರೀಜಯಾಭ್ಯುದಯಶಾಲಿವಾಹಶಕ 
2.   ವರುಷ1452 ನೇ ವಿಕೃತಿಸಂವತ್ಸರ 
3.   ದಕಾರ್ತೀಕಶುದ್ಧ 12 ಪುಣ್ಯ ಕಾಲದಲ್ಲಿ ಆ 
4.   ಚ್ಯುತರಾಯಮಹಾರಾಯರಿಗೆನಮ್ಮ ತಂದೆಬ 
5.   ಸವಪ್ಪನಾಯಕರಿಗೆಪುಣ್ಯವಾಗಿಅಚ್ಯುತರಾ 
6.   ಯರುಸೋಲೂರಬಸವಪ್ಪ ನಾಯಕರಮಕಳುಕ್ರಿ 
7.   ಸ್ವಪ್ಪನಾಯಕರಿಗೆನಾಯಕತನಕ್ಕೆ ಪಾಲಿಸಿದಸಿವನ 
8.   ಸಮುದ್ರ ದಸ್ತ ಲಕ್ಕೆ ಸಲುವಹಾರೋಹಳ್ಳಿ ಗ್ರಾಮವ 
9.   ಸುಸಿಂಗಾಪುರದತಿರುವೆಂಗಳನಾತಲಿಂಗರಂಗ 
10.  ವೈಭೋಗಾಮ್ರು ತಪಡಿನೈವೇದ್ದಕ್ಕೆ ರಾಮಾನುಜಕೂ
11.   ಟಕೆಸಲಬೇಕೆಂದು ಕೊಟ್ಟಸಿಲಶಸನ 

## ಅರ್ಥ
Be it well. (On the date specified), :- In order that merit might be to Achyuta-Raya-maharaya and to our father Basavappa- Nayaka, - Harohalli, belonging to the Sivanasamudra-sthala, which Achyuta-Raya favoured to Solur Basavappa-Nayaka’s son Krishnappa-Nayaka for his office of Nayaka, have we granted for the decorations, illuminations and offerings of the god Tiruvengalanatha of Singapura, to be held by the Ramanuja-kuta.

## ಉಲ್ಲೇಖಗಳು 
## ಹೊರಕೊಂಡಿಗಳು
*ಕಲ್ಲು ಕತೆಯ ಹೇಳಿದೆ! , ಉದಯವಾಣಿ, ೧೯ಮೇ೨೦೧೮
*Inscription stones of city now on Google Maps, K.Sarumathi, The Hindu, 19May2018
*Inscription Stone of Bangalore, A physical verification project by Uday Kumar P L

ವರ್ಗ:ಬೆಂಗಳೂರಿನ ಶಿಲಾಶಾಸನಗಳು
ಮೃಗವಧೆ ಮಲ್ಲಿಕಾರ್ಜುನ ಸ್ವಾಮಿ ದೇವಸ್ಥಾನ

ಮೃಗವಧೆ(ಮಿಗವನ್ನು ವಧಿಸಿದ ಸ್ಥಳ) ಕ್ಷೇತ್ರ ಶಿವಮೊಗ್ಗ ಜಿಲ್ಲೆಯ ತೀರ್ಥಹಳ್ಳಿ ತಾಲ್ಲೂಕಿನಿಂದ ೨೫ ಕಿ ಮಿ ಹಾಗು ಕೊಪ್ಪ ದಿಂದ ೨೨ ಕಿಮಿ ದೂರದಲ್ಲಿದೆ. ಮಲಹಾನಿಕರೇಶ್ವರ ಎಂಬ ಮೂಲ ಹೆಸರಿನ ಈ ಲಿಂಗವಿರುವ ದೇವಸ್ಥಾನ ಇಂದು ಮಲ್ಲಿಕಾರ್ಜುನ ದೇವಸ್ಥಾನವೆಂದು ಪ್ರಸಿದ್ಧಿ ಪಡೆದಿದೆ.

## ಐತಿಹ್ಯ 
ವನವಾಸ ಸಂದರ್ಭದಲ್ಲಿ ಶ್ರೀ ರಾಮನು, ಚಿನ್ನದ ಜಿಂಕೆಯ ರೂಪದಲ್ಲಿ ಬಂದ ಮಾರೀಚನನ್ನು ವಧೆ ಮಾಡಿದ್ದು ಈ ಸ್ಥಳದಲ್ಲೆಂದು ಪ್ರತೀತಿ. ಇದರಿಂದುಂಟಾದ ಬ್ರಹ್ಮಹತ್ಯ ದೋಷದಿಂದ ಪಾರಾಗಲು ಶ್ರೀರಾಮನು ಮಾರೀಚನ ದೇಹದಲ್ಲಿದ್ದ ಬಾಣವನ್ನು ಹೊರತೆಗೆದು ಬ್ರಾಹ್ಮೀ ನದಿಯ ದಂಡೆಯ ಮೇಲೆ ಶಿವಲಿಂಗವೊಂದನ್ನು ಸ್ಥಾಪಿಸುವನು. ಇದೇ ಇಂದಿನ ಪ್ರಸಿದ್ಧ ಮಲ್ಲಿಕಾರ್ಜುನ ದೇವಸ್ಥಾನ. ಮಲ್ಲಿಕಾರ್ಜುನ ದೇವಸ್ಥಾನದ ಸುತ್ತಲೂ ಈಶ್ವರನ ಸಮಸ್ತ ಗಣಗಳು ನೆಲೆಸಿವೆ ಎನ್ನುತ್ತಾರೆ.

## ನಿರ್ಮಾಣ 
ಈ ದೇವಾಲಯವನ್ನು ಚಾಲುಕ್ಯರ ಅರಸನಾದ ತ್ರಿಭುವನಮಲ್ಲನು ೧೦೬೦ ರಲ್ಲಿ ನಿರ್ಮಿಸಿದನು. ಕಾಲಾಂತರದಲ್ಲಿ ಕೆಳದಿ ಸೋಮಶೇಖರನ ಕಾಲದಲ್ಲಿ ದೇವಾಲಯವನ್ನು ಪುನರುತ್ಥಾನ ಮಾಡಲಾಯಿತು. ನಾಲ್ಕೂವರೆ ಅಡಿ ಎತ್ತರದ ಶಿವಲಿಂಗ ಇಲ್ಲಿನ ವೈಶಿಷ್ಟ್ಯ.

## ಇಲ್ಲಿನ ಇತರ ಪ್ರಮುಖ ದೇವಾಲಯಗಳು 
ಶನೀಶ್ವರ ದೇವಾಲಯ, ಮೃಗವಧೆ- ಈ ದೇವಸ್ಥಾನದಲ್ಲಿರುವ ಶನೀಶ್ವರ ದೇವಾಲಯವೂ ಮಲೆನಾಡಿನಲ್ಲಿ ಪ್ರಸಿದ್ಧಿ ಹೊಂದಿದೆ ಹಾಗೂ ಅತಿ ಹೆಚ್ಚು ಭಕ್ತರು ಈ ದೇವರ ದರ್ಶನಕ್ಕೆ ಬರುತ್ತಾರೆ. ಇದಲ್ಲದೇ ಈ ದೇವಸ್ಥಾನದಲ್ಲಿ ಶಂಕರೇಶ್ವರ, ಉಗ್ರ ನರಸಿಂಹ, ಆಂಜನೇಯ ಮತ್ತು ಪಂಜುರ್ಲಿ ದೇವಾಲಯಗಳೂ ಇವೆ.

= ಬಾಹ್ಯ ಕೊಂಡಿಗಳು =
https://www.prajavani.net/news/article/2011/07/21/113469.html 

ವರ್ಗ: ಶಿವಮೊಗ್ಗ ಜಿಲ್ಲೆ 
ವರ್ಗ: ದೇವಾಲಯಗಳು 
ವರ್ಗ: ಕರ್ನಾಟಕದ ದೇವಸ್ಥಾನಗಳು 
ವರ್ಗ: ಕರ್ನಾಟಕದ ದೇವಾಲಯಗಳು 
ವರ್ಗ: ಪೌರಾಣಿಕ ಸ್ಥಳಗಳು
ವರ್ಗ: ಪುಣ್ಯಕ್ಷೇತ್ರಗಳು
ಸೋಮೇಶ್ವರ ದೇವಸ್ಥಾನ ಬೇಲೂರು ಶಿಲಾಶಾಸನ

{
  "type": "Feature",
  "geometry": { "type": "Point", "coordinates": [77.66684, 12.94196] },
  "properties": {
    "title": "[[]]",
    "description": "",
    "marker-symbol": "museum",
    "marker-size": "large",
    "marker-color": "0050d0"
  }
}

ಕನ್ನೇಲಿ ಶಿಲಾಶಾಸನವು ಬೆಂಗಳೂರಿನ HALನ ಸಮೀಪದ ಸೋಮೇಶ್ವರ ದೇವಾಲಯದ ಮುಂಬಾಗದಲ್ಲಿದೆ. ಈ ಶಾಸನ ಸುಮಾರು ಕ್ರಿ.ಶ ೧೩೫೦ರಲ್ಲಿ ಸ್ಥಾಪನೆಯಾಗಿದೆ. ಇದರ ಗಾತ್ರ 3'x2'6". ಇದು ಗ್ರಂಥ ಮತ್ತು ತಮಿಳು ಲಿಪಿಯಲ್ಲಿ ಇದೆ. 

## ಶಾಸನ ಪಠ್ಯ 
ಎಪಿಗ್ರಾಫಿಯ ಕರ್ನಾಟಿಕದ ಒಂಭತ್ತನೇ ಸಂಪುಟದಲ್ಲಿ ಈ ಶಾಸನವು **BN72** ಸಂಖ್ಯೆಯಡಿ ದಾಖಲಾಗಿರುವ ಪಠ್ಯ ಈ ರೀತಿ ಇದೆ. 

ಅದೇ ಹೋಬಳಿ ಬೇಲೂರು ಸೋಮೇಶ್ವರ ದೇವಾಲಯದ ಮುಂದೆ ನೆಟ್ಟಿರುವದು 

ಗ್ರಂಥ ಮತ್ತು ಅರವಕ್ಷರ

## ಅರ್ಥ
(Tamil)- We, Pamma-battar and Sembu-battar, having received full payment in gold, gave to Pillaiyar full possession of the land and the house which had been ours for a long time and transferred to him the service for fifteen days……… in the temple of this god, which we had purchased form kulainja-battar.
The signatures of Pamma-battar and Sembu-battar. Witnesses to the grant: Varadi-deva-kon and Sokkannan.

## ಉಲ್ಲೇಖಗಳು 
## ಹೊರಕೊಂಡಿಗಳು
*ಕಲ್ಲು ಕತೆಯ ಹೇಳಿದೆ! , ಉದಯವಾಣಿ, ೧೯ಮೇ೨೦೧೮
*Inscription stones of city now on Google Maps, K.Sarumathi, The Hindu, 19May2018
*Inscription Stone of Bangalore, A physical verification project by Uday Kumar P L

ವರ್ಗ:ಬೆಂಗಳೂರಿನ ಶಿಲಾಶಾಸನಗಳು
ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯ ಶ್ರೇಷ್ಠ ಸಂಪೂರ್ಣ ಮನರಂಜನಾ ಚಿತ್ರ

## ಉಲ್ಲೇಖಗಳು 
ವರ್ಗ:ಚಲನಚಿತ್ರ ಪ್ರಶಸ್ತಿಗಳು
ರೆಪ್ಪೆ

thumb

**ರೆಪ್ಪೆ**ಯು ಮಾನವನ ಕಣ್ಣನ್ನು ಆವರಿಸುವ ಮತ್ತು ರಕ್ಷಿಸುವ ಚರ್ಮದ ಒಂದು ತೆಳು ಪದರ. ಲೆವೇಟರ್ ಪ್ಯಾಲ್ಪಬ್ರೇ ಸುಪೀರಿಯಾರಿಸ್ ಸ್ನಾಯುವು ಕಣ್ಣನ್ನು "ತೆರೆಯಲು" ರೆಪ್ಪೆಯನ್ನು ಒಳಗೆಳೆದುಕೊಳ್ಳುತ್ತದೆ. ಇದು ಸ್ವಪ್ರೇರಣೆಯಿಂದ ಅಥವಾ ಅನೈಚ್ಛಿಕವಾಗಿ ಇರಬಹುದು. ಮಾನವ ರೆಪ್ಪೆಯು ವಿಶಿಷ್ಟ ಲಕ್ಷಣವಾಗಿ ರೆಪ್ಪೆಯ ಅಂಚಿನ ಉದ್ದಕ್ಕೆ ರೆಪ್ಪೆಗೂದಲುಗಳ ಸಾಲನ್ನು ಹೊಂದಿರುತ್ತದೆ. ಇವು ಕಣ್ಣನ್ನು ದೂಳು ಮತ್ತು ಬಾಹ್ಯ ಕಸಕಡ್ಡಿಗಳಿಂದ, ಜೊತೆಗೆ ಬೆವರಿನಿಂದ ರಕ್ಷಣೆಯನ್ನು ಹೆಚ್ಚಿಸುವ ಕಾರ್ಯನಿರ್ವಹಿಸುತ್ತವೆ. ಇದರ ಪ್ರಧಾನ ಕ್ರಿಯೆಯೆಂದರೆ ಕಣ್ಣಿನ ಮೇಲ್ಮೈಯನ್ನು ತೇವವಾಗಿ ಇಡಲು, ನಿಯಮಿತವಾಗಿ ಕಣ್ಣೀರು ಮತ್ತು ಇತರ ಸ್ರಾವಗಳನ್ನು ಕಣ್ಣಿನ ಮೇಲ್ಮೈ ಮೇಲೆ ಹರಡುವುದು, ಏಕೆಂದರೆ ಕಾರ್ನಿಯಾ ನಿರಂತರವಾಗಿ ತೇವವಾಗಿ ಇರಬೇಕಾಗುತ್ತದೆ. ರೆಪ್ಪೆಗಳು ಮಲಗಿದಾಗ ಕಣ್ಣುಗಳು ಒಣಗಿ ಹೋಗದಂತೆ ತಡೆಯುತ್ತವೆ. ಮೇಲಾಗಿ ಮಿಟುಕಿಸುವಿಕೆ ನಿರಿಚ್ಛಾ ಪ್ರತಿಕ್ರಿಯೆಯು ಕಣ್ಣನ್ನು ಬಾಹ್ಯ ಪದಾರ್ಥಗಳಿಂದ ರಕ್ಷಿಸುತ್ತದೆ.

ರೆಪ್ಪೆಯ ಚರ್ಮವು ಇತರ ಪ್ರದೇಶಗಳ ಚರ್ಮವನ್ನು ಹೋಲುತ್ತದೆ, ಆದರೆ ತುಲನಾತ್ಮಕವಾಗಿ ತೆಳ್ಳಗಿದ್ದು ಹೆಚ್ಚು ವರ್ಣದ್ರವ್ಯ ಜೀವಕೋಶಗಳನ್ನು ಹೊಂದಿರುತ್ತದೆ. ಕಾಯಿಲೆಯಿರುವ ವ್ಯಕ್ತಿಗಳಲ್ಲಿ ಇವು ಪರಿಭ್ರಮಿಸಬಹುದು ಮತ್ತು ರೆಪ್ಪೆಗಳ ಬಣ್ಣ ಬದಲಾಗುವಿಕೆಗೆ ಕಾರಣವಾಗಬಹುದು. ಇದು ಬೆವರು ಗ್ರಂಥಿಗಳು ಮತ್ತು ಕೂದಲುಗಳನ್ನು ಹೊಂದಿರುತ್ತದೆ, ಈ ಕೂದಲುಗಳು ರೆಪ್ಪೆಯ ಅಂಚನ್ನು ಭೇಟಿಯಾದಾಗ ರೆಪ್ಪೆಗೂದಲುಗಳಾಗುತ್ತವೆ. ರೆಪ್ಪೆಯ ಚರ್ಮವು ದೇಹದಲ್ಲಿ ಎಲ್ಲಿಯಾದರೂ ಕಂಡುಬರುವ ಮೇದೋ ಗ್ರಂಥಿಗಳ ಅತಿ ಹೆಚ್ಚಿನ ಸಾಂದ್ರತೆಯನ್ನು ಹೊಂದಿರುತ್ತದೆ. ಮರಣದ ನಂತರ, ಮೃತರ ಕಣ್ಣುಗಳನ್ನು ಮುಚ್ಚಲು ರೆಪ್ಪೆಗಳನ್ನು ಕೆಳಗೆ ಎಳೆಯುವುದು ಅನೇಕ ಸಂಸ್ಕೃತಿಗಳಲ್ಲಿ ಸಾಮಾನ್ಯವಾಗಿದೆ. ಇದು ಶವಸಂಸ್ಕಾರದ ಸಿದ್ಧತೆಯ ಸಾಮಾನ್ಯ ಭಾಗವಾಗಿದೆ.

ಮಾನವರಲ್ಲಿ, ರೆಪ್ಪೆಗಳಿಗೆ ಮೇಲಿನ ಮತ್ತು ಕೆಳಗಿನ ರೆಪ್ಪೆಯಲ್ಲಿ ಸ್ಥಿತವಾಗಿರುವ ಎರಡು ಕಮಾನುಗಳಿಂದ ರಕ್ತದ ಪೂರೈಕೆಯಾಗುತ್ತದೆ. ಈ ಕಮಾನುಗಳ ರಚನೆಯು ಲ್ಯಾಕ್ರಮಲ್ ಅಪಧಮನಿ ಮತ್ತು ನೇತ್ರ ಅಪಧಮನಿಯಿಂದ ಅನುಗುಣವಾಗಿ ಕವಲೊಡೆದ ಪಾರ್ಶ್ವದ ಅಪಧಮನಿಗಳು ಮತ್ತು ಮಧ್ಯಮ ಅಪಧಮನಿಗಳ ಅಡ್ಡಸೇರುವೆಗಳಿಂದ ಆಗಿರುತ್ತದೆ.

ರೆಪ್ಪೆಯ ಕುಟಿಕೆಯು ಜ಼ೀಸ್ ಮೇದೋ ಗ್ರಂಥಿಗಳ ಸೋಂಕು. ಇದು ಸಾಮಾನ್ಯವಾಗಿ ಬ್ಯಾಕ್ಟೀರಿಯಾದಿಂದ ಉಂಟಾಗುತ್ತದೆ. ಇದು ರೆಪ್ಪೆಯ ಕೆಳಗೆ ಇರಿಸಲಾದ ಕೆಂಪು ಗಂಟಿನಂತೆ ಕಾಣುತ್ತದೆ. ತೀವ್ರ ಆರಂಭಿಕ ಲಕ್ಷಣಗಳು ಇದರಲ್ಲಿ ಇರುತ್ತದೆ. ಮುಖ್ಯ ಲಕ್ಷಣಗಳಲ್ಲಿ ನೋವು, ರೆಪ್ಪೆಗಳ ಕೆಂಪುತನ, ಮತ್ತು ಕೆಲವೊಮ್ಮೆ ಉಬ್ಬಿದ ರೆಪ್ಪೆಗಳು ಸೇರಿವೆ.

## ಉಲ್ಲೇಖಗಳು
ವರ್ಗ:ಮಾನವ ಶರೀರ
ಎರಕ

**ಎರಕ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಪ್ರಬಲವಾದ ವಾತ್ಸಲ್ಯ ಮತ್ತು ಬಾಂಧವ್ಯಗಳ ಸಂವೇದನೆಗೆ ಸಂಬಂಧಿಸಿರುವ ಭಾವವಾದ ಪ್ರೀತಿ
* ಯಾವುದಾದರೂ ರೀತಿಯಲ್ಲಿ ದ್ರವ ಲೋಹವನ್ನು ಅಚ್ಚಿನಲ್ಲಿ ಹಾಕುವ ಪ್ರಕ್ರಿಯೆಯಾದ ಎರಕ ಹಾಕುವುದು
ಮೈಕ್ರೊಹೈಲಾ ಕೊಡಿಯಾಲ್

***ಮೈಕ್ರೊಹೈಲಾ ಕೊಡಿಯಾಲ್*** ಅಥವಾ **ಮಂಗಳೂರು ಸಣ್ಣಬಾಯಿ ಕಪ್ಪೆ**ಯು ಮೈಕ್ರೊಹೈಲಿಡೆ ಕುಟುಂಬಕ್ಕೆ ಸೇರಿದ ಒಂದು ಜಾತಿಯ ಕಪ್ಪೆ. ಇದು ಮಂಗಳೂರಿನ ಬೈಕಂಪಾಡಿ ಪ್ರದೇಶದಲ್ಲಿ ಪತ್ತೆಯಾದ ಕಪ್ಪೆಯಾಗಿದೆ. ಭಾರತದಲ್ಲಿ ಪತ್ತೆಯಾದ ಮೈಕ್ರೊಹೈಲಾ ಕುಟುಂಬದ ೧೦ನೇ ಪ್ರಭೇದವಾಗಿದೆ. ಮಂಗಳೂರಿಗೆ ಕೊಂಕಣಿ ಭಾಷೆಯಲ್ಲಿ ’ಕೊಡಿಯಾಲ್’ ಎಂದೂ, ಹವ್ಯಕ ಭಾಷೆಯಲ್ಲಿ ಕೆಲವು ಕಡೆ ಕೊಡೆಯಾಲ ಎಂದೂ, ಕೆಲವು ಕಡೆ ಕೊಡಿಯಾಲ  ಎಂದೂ ಕರೆಯುತ್ತಾರೆ. ಈ ಕಪ್ಪೆಯು ಮಂಗಳೂರಿನಲ್ಲಿ ಪತ್ತೆಯಾದುದರಿಂದ ಅದರ ಆಧಾರದಲ್ಲಿ ಈ ಕಪ್ಪೆಗೆ **ಕೊಡಿಯಾಲ್** ಎಂಬ ಹೆಸರು ಸೇರಿಸಲಾಗಿದೆ. ಈ ಸಂಶೋಧನೆಯು ಅಂತರರಾಷ್ಟ್ರೀಯ ನಿಯತಕಾಲಿಕೆ ‘ಝೂಟ್ಯಾಕ್ಸಾ’ದಲ್ಲಿ ಮೇ ೧೬, ೨೦೧೮ರಂದು ಪ್ರಕಟಗೊಂಡಿದೆ.

## ದೇಹಲಕ್ಷಣಗಳು
ಈ ಕಪ್ಪೆಯು ಕಿರಿದಾದ ಗಾತ್ರದಾಗಿದ್ದು ಗಂಡು ಕಪ್ಪೆಯು ಸುಮಾರು 16.9 ಇಂದ 17.4 ಮಿಲಿಮೀಟರ್ ಉದ್ದವಿರುತ್ತದೆ ಮತ್ತು ಹೆಣ್ಣುಕಪ್ಪೆಯು 18.0 ಇಂದ 20.4 ಮಿಲಿಮೀಟರ್ ಉದ್ದವಿರುತ್ತದೆ. ಇದರ ಚರ್ಮವು ಇತರ ಕಪ್ಪೆಗಳಂತೆ ಮಡಿಕೆಗಳಿಂದ ಕೂಡಿಲ್ಲ. ಮೈಬಣ್ಣವು ಬೂದುಬಣ್ಣದ್ದಾಗಿದ್ದು ಅದರ ಮೇಲೆ ಕಂದುಬಣ್ಣದ ವಿನ್ಯಾಸಗಳಿರುತ್ತವೆ. ಕಾಲುಗಳು ಚಿಕ್ಕದಾಗಿವೆ. ಇದಕ್ಕೆ ಪೂರ್ಣಪ್ರಮಾಣದಲ್ಲಿ ಬೆಳವಣಿಗೆ ಹೊಂದಿದ ಜಾಲಪಾದಗಳಿರುವುದಿಲ್ಲ. ಇತರ ಕಪ್ಪೆಗಳಂತೆ ಪಾರ್ಶ್ವಗಳಲ್ಲಿ ದಪ್ಪ ಪಟ್ಟೆಗಳಂಥ ರಚನೆಗಳಿಲ್ಲ.  ಇದರ ದನಿಯು ಬಹಳ ಕ್ಷೀಣವಾಗಿದೆ.

## ವಾಸಸ್ಥಳ
ಈ ಕಪ್ಪೆಯ ಜೆನೆಟಿಕ್ ವಿಶ್ಲೇಷಣೆ ಪ್ರಕಾರ ಈ ಪ್ರಭೇದದ ಕಪ್ಪೆಗಳು ಮೂಲತಃ ಆಗ್ನೇಯ ಏಷ್ಯಾ ಪ್ರದೇಶದ್ದಾಗಿದ್ದು ಅಲ್ಲಿಂದ ಆಮದಾಗುವ ಮರದ ದಿಮ್ಮಿಗಳ ಜೊತೆ ಮಂಗಳೂರಿನ ಬಂದರಿನ ಮೂಲಕ ಈ ಪ್ರದೇಶಕ್ಕೆ ಬಂದಿರಬಹುದೆಂದು ಅಂದಾಜಿಸಲಾಗಿದೆ. ಸದ್ಯಕ್ಕೆ ಮಂಗಳೂರಿನ ನಗರದಲ್ಲಿ ಒಂದಿಷ್ಟು ಪ್ರದೇಶದಲ್ಲಿ ಮಾತ್ರ ಕಂಡುಬಂದಿದ್ದು ಇದರ ಬಗ್ಗೆ ಇನ್ನೂ ಸಂಶೋಧನೆಗಳು ನಡೆಯಬೇಕಿದೆ.

## ಸಂಶೋಧನಾ ತಂಡ
ಈ ಸಂಶೋಧನೆಯನ್ನು ಮಂಗಳೂರು ವಿಶ್ವವಿದ್ಯಾಲಯದ ಆನ್ವಯಿಕ ಜೀವವಿಜ್ಞಾನ ವಿಭಾಗದ ಕೆ.ವಿನೀತ್‌ ಕುಮಾರ್‌, ರಾಧಾಕೃಷ್ಣ ಕೆ. ಉಪಾಧ್ಯಾಯ, ಕೆ.ರಾಜಶೇಖರ್‌ ಪಾಟೀಲ, ಸೇಂಟ್‌ ಅಲೋಷಿಯಸ್‌ ಪದವಿ ಪೂರ್ವಕಾಲೇಜಿನ ಆರ್.ಡಿ.ಗಾಡ್ವಿನ್‌, ಅಶೋಕ ಟ್ರಸ್ಟ್‌ ಫಾರ್‌ ರಿಸರ್ಚ್‌ ಇನ್‌ ಇಕಾಲಜಿ ಆ್ಯಂಡ್‌ ದಿ ಎನ್‌ವಿರಾನ್‌ಮೆಂಟ್‌ (ATREE) ಸಂಸ್ಥೆಯ ಸೂರಿ ಸೆಹಗಲ್‌, ಜೀವವೈವಿಧ್ಯ ಮತ್ತು ಸಂರಕ್ಷಣಾ ಕೇಂದ್ರದ ಅನ್ವೇಷಾ ಸಾಹ, ಎನ್‌.ಎ.ಅರವಿಂದ ತಂಡ ನಡೆಸಿದೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕ ಕೊಂಡಿಗಳು
* ಕಿರಿ ಮೂತಿಯ ಮಂಗಳೂರು ಕಪ್ಪೆ, ರಮ್ಯಾ ಬದರಿನಾಥ್, ಪ್ರಜಾವಾಣಿ
* ಚಿಮ್ಮಂಡೆ ಕಪ್ಪೆ- ಸಂತೋಷ ಕುಮಾರ ಮೆಹಂದಳೆ, ಪ್ರಜಾವಾಣಿ
* Microhyla Kodial, Amphibiaweb.org
* ಕಪ್ಪೆಯ ಕೂಗಿನ ಸದ್ದಿನ ರೆಕಾರ್ಡಿಂಗ್ 
* https://www.youtube.com/watch?v=B0Bj8xWng8k
* https://www.youtube.com/watch?v=JhAlQj_fFuo
* Microhyla kodial Vineeth, Radhakrishna, Godwin, Anwesha, Rajashekhar & Aravind, 2018-India Biodiversity Portal
* ಲೇ: ಪ್ರಸನ್ನ ಆಡುವಳ್ಳಿ, ಕೊಡಿಯಾಲ ಕಪ್ಪೆಯ ಮಹಾಯಾನ, ವಿಜಯ ಕರ್ನಾಟಕ, ೧೮ ಡಿಸೆಂಬರ್ ೨೦೨೨

ವರ್ಗ:ಕಪ್ಪೆ
ವರ್ಗ:ಪಶ್ಚಿಮ ಘಟ್ಟದ ಕಪ್ಪೆಗಳು
ವರ್ಗ:ಕರ್ನಾಟಕದ ಉಭಯವಾಸಿಗಳು